Milioni iz fondova EU (ne)iskorištena šansa za firme u BiH da razviju proizvodnju – ASinfo Portal\n07.12.2020. / 12:08\nBANJALUKA – Kompanije u BiH sve više su zainteresovane, ali ipak ne koriste u dovoljnoj mjeri bespovratna ili povoljna kreditna sredstva iz fondova i programa Evropske unije (EU) koja im mogu osigurati nove investicije i povećanje broja zaposlenih. Najčešći razlog je nedostatak kadra obučenog za pripremu projekata i apliciranje.\nFoto: Tri Best\nSredstva iz međunarodnih fondova šansa su da domaći privredni subjekti obnove postojeće ili izgrade nove proizvodne pogone, da zaposle nove radnike. Taj novac u velikom broju slučajeva je bespovratan, a dostupan je i kroz povoljne kredite.\nMeđutim, u firmama još uvijek nije u velikoj mjeri zaživjela praksa da redovno prate javne pozive i pišu projekte kako bi osigurali finansiranje za nove investicije. Iako zainteresovani, domaći privrednici ne iskorištavaju dovoljno prilike koje im se nude za razvoj biznisa.\nNedostatak kapaciteta koči firme\nOsnovni razlog za slabije „povlačenje“ dostupnog novca od strane kompanija u BiH, u Privrednoj komori RS vide u tome što domaće kompanije nemaju dovoljno obučenog kadra za pisanje projekata i realizaciju projekata.\n„Kada su u pitanju EU fondovi, generalna ocjena je da sredstva iz međunarodnih fondova domaća privredna društva ne koriste u dovoljnoj mjeri. Najčešći razlog je taj što domaće kompanije nemaju dovoljno unutrašnjeg kapaciteta da samostalno apliciraju i realizuju međunarodne projekte“, rekao je Vladimir Blagojević iz PKRS.\nZbog toga je, dodaje Blagojević, Komora realizovala i još realizuje niz međunarodnih projekata, finansiranih iz sredstava EU i drugih izvora, kojima jača kapacitete domaćih preduzeća.\n„Cilj je da firme steknu mogućnost da samostalno apliciraju i realizuju projekte. Imali smo obuke o korišćenju različitih programa i promociju javnih poziva, a kroz Evropsku mrežu preduzetništva pružamo savjetodavne usluge i pomoć prilikom pripreme projekata. U posljednje vrijeme evidentno je da su domaća preduzeća sve više zainteresovana za učešće u projektima i da jačaju svoje kapacitete, prijavljuju se i realizuju projekte u okviru programa poput „EU4business“, „USAID WHAM“, „Challenge to change“, „Developpp“, projekte koje finansira GIZ i druge“, ističe Blagojević.\nDirektor Unije udruženja poslodavaca RS Saša Aćić mišljenja je da bi kandidatski status BiH otvorio nove perspektive u pogledu korišćenja fondova EU.\n„Nadamo se da će u tom pogledu Bosna i Hercegovina napraviti iskorak u narednoj godini. U određenoj mjeri se koriste sredstva EU i ostalih donatora pogotovo u segmentu digitalizacije proizvodnih procesa i edukacije zaposlenih“, ističe Aćić.\nOn dodaje da, s druge strane, postoji saradnja kompanija iz BiH sa poslovnim partnerima iz EU, a što se ogleda kroz podatak da se 70 odsto izvoza, samo iz RS, plasira u evropske zemlje.\n„Svakako da postoji prostor za unapređenje saradnje, pogotovo u svijetlu skraćenja lanaca snabdjevanja Evropske unije sa pojavom i širenjem infekcije COVID-19“, poručuje Aćić.\nDelegacija EU u BIH: Nudimo bespovratna sredstva i povoljne kredite\nU Delegaciji Evropske unije u BiH ističu da je EU u značajnoj mjeri podržala Bosnu i Hercegovinu kako bi se uskladila s propisima i standardima EU usmjerenim na poboljšanja u području ekonomije.\n„To uključuje programe prekogranične saradnje sa Crnom Gorom i Srbijom čiji je cilj podrška zapošljavanju, razvoju poslovanja, jačanje upravljanja rizikom od katastrofa… Podrška takođe uključuje sredstva u iznosu od 73,5 miliona evra bespovratnih sredstava i 250 miliona evra makrofinansijske pomoći u vidu kredita pod povoljnim uslovima, koje je EU osigurala s ciljem ublažavanja ekonomskih posljedica pandemije COVID-19 i očuvanja radnih mjesta u BiH“, ističu u Delegaciji EU.\nDomaćoj privredi je na raspolaganju više programa EU kroz koje mogu doći do novca za razvoj proizvodnje i novo zapošljavanje.\nJedan od njih je i program „EU4Business“ u vrijednosti od 16,1 milion evra koji se provodi u periodu od aprila 2018. do marta 2022. godine. Raspodjela novca se vrši kroz pozive za dostavu projekata, a trenutno se realizuju 34 projekta u BiH.\n„U okviru programa, 10 miliona evra bespovratnih sredstava namijenjeno je za mala i srednja preduzeća (MSP), poljoprivrednike i poduzetnike s posebnim naglaskom na mlade, žene i ranjive grupe. Od ovog iznosa, 4,5 miliona evra će biti usmjereno za izvozno orijentisane sektore, tri miliona evra za poljoprivredno-prehrambeni sektor, 1,5 miliona evra za turizam i jedan milion evra za poduzetništvo“, naglašavaju u Delegaciji EU.\nTu je i program „EU4Agri“ koji uključuje 20 miliona evra za modernizaciju poljoprivredno-prehrambenog sektora. Trenutno se realizuje svega 14 projekata.\n„Od tog iznosa, 15 miliona evra bespovratnih sredstava će biti usmjereno za poljoprivrednike, poljoprivredno-prehrambena preduzeća i stanovništvo u ruralnim oblastima. Sredstva će biti dostupna u okviru četvorogodišnjeg perioda (2020-2024) koji će podržati oko 2.600 poljoprivrednika širom BiH. Projekat zajednički provode i sufinansiraju UNDP u BiH i Češka razvojna agencija (CzDA) u iznosu od 250.000 evra. Trenutni poziv vrijedan 2,55 miliona KM otvoren je za podnošenje prijava do 21. decembra“, poručuju iz Delegacije EU.\nNedavno je pokrenut i program „EU4Trade“ od šest miliona evra za nadogradnju regulatornih i proceduralnih okvira za trgovinu robom, trgovinu uslugama i prava intelektualnog vlasništva, a trenutno se planira i podrška digitalnoj transformaciji malih i srednjih preduzeća u okviru programa „EU4SME“ u iznosu od 14 miliona evra bespovratnih sredstava. Cilj je oporavak od krize izazvanom virusom korona.\n„Kao dio sveukupne podrške ublažavanju posljedica COVID-19 pandemije u BiH, EU će finansirati dva dodatna projekta u okviru Posebnih mjera iz sredstava IPA-e 2020 u vrijednosti od 18 miliona evra koja će se usmjeriti na jačanje konkurentnosti, inovacije, poljoprivredu i ruralni razvoj“, ističu iz Delegacije EU.\nBogojević: Uz sredstava EU proširićemo proizvodnju i zaposliti ljude\nJedna od firmi koja je korisnik sredstava iz fondova EU je i banjalučki „Tri Best“ koji se bavi proizvodnjom liftova i ostalih uređaja za dizanje i nošenje.\nKroz „EU4Business“ program dobiće bespovratna sredstva u cilju jačanja konkurentnosti preduzeća, povećanja kvaliteta i skraćenja rokova proizvodnje. Kompanija namjerava izgraditi vlastiti kapacitet za plastifikaciju proizvoda koji je neophodna karika u njihovom proizvodnom procesu.\nDirektor operacija u firmi „Tri Best“ iz Banjaluke Marinko Bogojević rekao je da je ta firma odlučila da aplicira za sredstva u okviru projekta „EU4Business“ te da smatra da će to biti veoma korisno za njihov dalji razvoj proizvodnje.\n„Tek smo na početku, projekat traje godinu dana. Sredstva iz programa EU omogućiće nam da realizujemo određene investicije koje ne bi mogli sami da finansiramo. Sigurno je da ćemo zaposliti i nove ljude jer kupujemo opremu koju do sada nismo imali i nismo koristili i time proširujemo naš proizvodni dio firme“, rekao je Bogojević.\nTagovi: eu fondoviprivredna komora rs\nBorko Đurić nakon 13 godina odlazi sa čela Privredne komore RS


Jeftini letovi iz Istanbula za Malagu - Avio karte Istanbul Malaga - eSky.rs\nAvio karte iz Istanbula za Malagu\nPretražite letove iz Istanbula za Malagu\nProverite najbolje prilike za letove iz Istanbula za Malagu\n✔ Postoje li posebne ponude za letove iz Istanbula za Malagu na eSky.rs?\n✔ Mogu li se pobrinuti za osiguranje prilikom rezervacije leta iz Istanbula za Malagu?\n✔ Ako rezervišem let iz Istanbula za Malagu, mogu li da rezervišem ujedno i smeštaj?\n✔ Koje avio-kompanije nude letove iz Istanbula za Malagu?\nBudite sigurni, da na eSky.rs ponuda letova iz Istanbula za Malagu uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Istanbul - Malaga\nJeftini letovi do Turske Jeftini letovi iz Turske Jeftini letovi za Mardin Jeftini letovi iz Mardina Jeftini letovi El Gejo De Los Reyes Jeftini letovi El Gejo De Los Reyes\nJeftini letovi do Malavija Jeftini letovi iz Malavija Jeftini letovi do Ufa Intl Airport Jeftini letovi od Ufa Intl Airport


M. D. 23. marta 2016. 09:00\nAsocijacija potrošača Srbije (APOS) organizovala je nedavno manifestaciju u tržnom centru BIG CEE u Novom Sadu i tom prilikom razgovarala sa potrošačima, delila im promotivni materijal i informisala o aktivnostima koje sprovodi ta organizacija.\nIz udruženja potrošaca upozoravaju da se Zakon o zaštiti potrošača ne primenjuje u celosti na način koji proizvodi puno pravno dejstvo, i da pojedini njegovi delovi još uvek čekaju na efikasnu primenu.\nŠiri zakonodavni okvir Srbije u oblasti zaštite prava i interesa potrošača je dobar, ali se zbog institucionalne nespremnosti, ne može u praksi primenjivati, navode u APOS-u. Takođe dodaju da se od početka primene Zakona o zaštiti potrošača, značajan pomak osetio u delu koji se odnosi na primenu odredbi o kupopodajnom odnosu potrošač-trgovac. Neke od odredbi su jasne i konkretne što je i omogućilo jasnu primenu u praksi, navodi se.\n„Na žalost, deo koji se odnosi na nosioce sistema zaštite potrošača kao što je primena Nacionalne strategije zaštite potrošača, funkcionisanje organizacija potrošača uopšte ne funkcioniše. Evidencija organizacija potrošača po važećem Pravilniku je izgubila smisao“, navode u APOS-u.\nBesplatne večere, putovanja i parfemi: Prodavci besomučno varaju…\nMinistar trgovine Rasim Ljajić je povodom obeležavanja Svetskog dana potrošaca izjavio da su građani sve više svesni svojih potrošačkih prava, ali i trgovci obaveza, što potvrđuje činjenica da je u 2015. bilo za oko 2.000 manje prigovora nego u 2014.\n„Najveći broj pritužbi i poziva se odnosi na kupovinu obuće, mobilnih telefona, računara, nameštaja, televizora i odeće“, naveo je ministar.\nTržišna inspekcija je prošle godine imala kontrole u oko 4.000 slučajeva i reagovla je na 3.000 poziva građana.\nTakođe, u proteklih godinu i po dana je podnela 1.322 prekršajne prijave zbog kršenja odredbi zakona prema kupcima, naveo je Ljajić.\nPrema njegovim rečima, najviše pritužbi je bilo sa teritorije Beograda 46 odsto, na drugom mestu je Vojvodina 23 odsto, a na ostatak Srbije svega 31 odsto pritužbi.


Smart School April kao prilika za early bird popuste za specijalističke kurseve - CEH i ITIL - Smart School\nSmart School > April kao prilika za early bird popuste za specijalističke kurseve – CEH i ITIL\nApril je ujedno i treći ciklus naše Early Bird akcije koju smo startovali u februaru mesecu i to za naše specijalističke CEH i ITIL kurseve.\nCEH (Certified Ethical Hacker) je zvanični EC-Council kurs, namenjen za one koji su zaduženi za bezbednost u kompaniji. Cilj kursa je da savladate metode, tehnike i alate koje hakeri koriste u napadima na sisteme i mreže. Zato sa stečenim znanjem i veštinama na ovom kursu, bićete u mogućnosti da pronađete slabosti i ranjivosti vaše zaštite pre zlonamernih hakera. Ušteda u aprilu za prijavljene polaznike je 165€.\nITIL je sa druge strane, okvir dizajniran da standardizuje odabir, planiranje, isporuku i održavanje IT usluga u okviru poslovanja. Cilj je da pomogne organizacijama da upravljaju rizicima, ojačaju odnose sa klijentima kroz pružanje usluga koje zadovoljavanju njihove potrebe, uspostave ekonomične prakse i stvore stabilna IT okruženja za rast, merenje i promene. Ušteda u aprilu iznosi 75€.\nZa sve konsultacije i pitanja o kursevima, slobodno pozovite naše savetnike na telefon: +381 65 4728 200 ili nas kontaktirajte putem maila: school@smart.rs.


Zajednička izjava SDS, PDP i DNS: "Što prije do nove većine u Narodnoj skupštini Republike Srpske" /VIDEO/ - NTV Arena Bijeljina\nSa današnjeg sastanka SDS, DNS I PDP održanog u Bijeljini, lideri ove tri stranke poručili su da promjene u RS više niko ne može zaustaviti.\nDosta je bilo devastacije institucija i javnih resursa, poručeno je sa sastanka, čiji je domaćin bio Demokratski narodni savez. Lider stranke Nenad Nešić nedvosmisleno je iz Bijeljine uputio poruku da je očigledno kako nema nikakvih sukoba među opozicijom i da su spremni na rušenje aktuelne vlasti.\nZajednički dogovor je nastaviti sa koordinacijom, tempom bržim nego do sada. Sljedeći sastanak zakazan je za februar. i izrazili nadu da će na njemu učestvovati i nki koji danas nisu bili prisutni. Šarović je rekao da očekuje da se na sljedećem sastanku pridruži i Nebojša Vukanović. U fokusu sastanka kako je kazao predsjednik SDS-a Mirko Šarović bili su i ponovljeni izbori u Doboju i Srebrenici. Rekao je da će opozicija stati iza jednog kandidata.\nLider PDP-a je istakao da su imali iskren i konstruktivan razgovor koji pokazuje jasno opredjeljenje da su odlučni u namjeri da mjenjaju stanje u RS. Saglasni smo da treba što prije zaustaviti štetno djelovanje vladajuće koalicije,kazao je Branislav Borenović\nBorenović je rekao da su ove stranke spremne za promjene u Republici Srpskoj i da rade na pripremi izborne platforme oko koje će se okupiti svi koji nisu zadovoljni sadašnjim stanjem u Republici Srpskoj. Ciljevi su bolja demografska slika, bolji uslovi poslovanja, bolja privreda, narodna policija i država koja je zasnovana na pravu u pravdi.\nPoručili su da treba donijeti zakon o porijeklu imovine, sukobu interesa, suzbijanju nepotizma i da će ići u pravcu donošenja novog izbornog zakona, a takođe i da se javni servis RTRS oslobodi uticaja SNSD i na taj način vrati dostojanstvo i profesionalnost javom servisu građana.\nTags: bijeljina, branislav borenovic, dns, mirko sarovic, nenad nesic, opozicija, pdp, sds


Dačić: Postupci Hrvatske primer brutalne ekonomske agresije - 22.09.2015, Sputnik Srbija\nDačić: Postupci Hrvatske primer brutalne ekonomske agresije\nPrvi potpredsednik Vlade Srbije i ministar spoljnih poslova Ivica Dačić razgovarao je danas sa ambasadorima zemalja Kvinte koji su zadovoljni dosadašnjim... 22.09.2015, Sputnik Srbija\nvesti, srbija, ivica dačić, hrvatska\n22:40 22.09.2015 (Osveženo: 15:34 22.09.2021)\n© Tanjug / AP Photo/Petr David JosekIvaica Dačić\nPrvi potpredsednik Vlade Srbije i ministar spoljnih poslova Ivica Dačić razgovarao je danas sa ambasadorima zemalja Kvinte koji su zadovoljni dosadašnjim postupanjem srpske vlade prema migrantima, kao i odlukom da se primena recipročnih mera prema Hrvatskoj odloži.\nMinistar Dačić ih je detaljno obavestio o problemu sa kojim se Srbija suočila u odnosima sa Hrvatskom povodom migrantske krize, navodi se u saopštenju Ministarstva.\nVučić: Rok Hrvatskoj do sutra u ponoć, ili kontramere\n22 Septembar 2015, 18:15\nOn je ukazao je da je Hrvatska preduzela mere koje nisu u skladu sa dobrosusedskim odnosima i međunarodnim standardima, dodajući da je reč o prvom zatvaranju granice između Srbije i Hrvatske od ratnih zbivanja devedesetih godina.\nIstakao je da aktuelna izbeglička kriza nema nikakve veze sa jednostranim potezima hrvatskih vlasti prema Srbiji u pogledu slobodnog kretanja robe.\nTo je, prema rečima šefa srpske diplomatije, „primer brutalne ekonomske agresije usmerene prema Srbiji“.\n„Srbija će se do određenog vremena, odnosno do sutra, 23. septembra u ponoć, uzdržavati od primene recipročnih mera prema Republici Hrvatskoj i na taj način dati prostor da se na uzajamno prihvatljiv način dijalogom dođe do rešenja problema među svim zainteresovanim stranama“, rekao je.\nDačić je ukazao je da Srbija ne želi da se nađe u poziciji žrtve, i da ona ne određuje rute migranata i ne učestvuje u organizaciji njihovog transfera do granica EU.\nEU postigla dogovor o preraspodeli izbeglica\n22 Septembar 2015, 18:27\nTakođe je dodao da je Srbija učinila sve da izbeglicama sa Bliskog i Srednjeg istoka omogući human tretman na teritoriji Srbije i obavi sve neophodne procedure kada je reč o njihovoj registraciji, zdravstvenoj zaštiti, kao i svakom drugom vidu zaštite.\nOdluka Hrvatske da delimično propusti kamione sa kvarljivom robom je nepotpuno i za Srbiju neprihvatljivo rešenje i Srbija očekuje da se Republika Hrvatska ponaša u skladu sa postojećim međudržavnim ugovorima zaključenim sa Republikom Srbijom i postojećim obavezama koje proističu iz Sporazuma o stabilizaciji i pridruživanju i njenog članstva u EU.\nU razgovoru sa ambasadorima, šef srpske diplomatije naglasio je da je ponosan što nije zabeležen nijedan incident prema migrantima na verskoj ili rasnoj osnovi.\nOn je zamolio predstavnike Kvinte da ovu poruku prenesu svojim vladama.\nSporazum o readmisiji neće se primenjivati na Sirijce\n22 Septembar 2015, 18:29\nPredstavnici zemalja Kvinte izrazili su zadovoljstvo dosadašnjim postupanjem Vlade Srbije prema migrantima, kao i odlukom da se primena recipročnih mera odloži.\nIstakli su da se Srbija, od samog početka migrantske krize, ponašala u skladu sa standardima Evropske unije iako još nije njen punopravni član.\nU razgovoru je bilo reči i o inicijativama za sazivanje međunarodne konferencije o sveobuhvatnom rešenju problema migranata, na kojoj bi učestvovale pored zemalja članica EU i zemlje kroz koje migranti tranzitiraju, dodaje se u saopštenju.


Derbi Radničkog i Budve za prvo mesto - iKragujevac\nsubota, 26 januar 2019 14:15\nU derbiju poslednjeg kola regularnog dela Regionalne A2 lige vaterpolisti Radničkog iz Kragujevca dočekuju ekipu Budve, u subotu, od 20 časova, na zatvorenom bazenu Sportskog centra „Park“.\nOvi rivali do sada su upisali po devet pobeda i samo jedan poraz i tako dele prvo mesto sa Solarisom iz Šibenika, pa će ovaj meč odlučiti ko će ostati na samom vrhu na kraju prvog dela.\n- Biće jako neizvesna utakmica. Budva je dosta iskusnija od nas, ali se nadamo da će ovaj mladi tim, koji je više puta pokazao da može da se nosi sa jačima od sebe, uspeti da dobije meč. Pozivam publiku da, kao na prethodnim utakmicama, dođe u velikom broju, jer naš tim igra mnogo bolje pred punim tribinama. Nadam se da će ekipa osetiti tu energiju sa tribina i da ćemo pobediti – rekao je Tihomir Nikolić, pomoćni trener Radničkog.\nBudvani su najefikasniji tim u ligi, sa 143 postignuta gola (14,3 po utakmici), dok su treći po broju primljenih golova (75), odmah iza Kragujevčana (72). Golgeterski, najveća opasnost preti od bivšeg igrača VK Radničkog, Nkole Bogdanovića, a veoma efikasni bili su i Savo Ćetković i Marko Vukmirović.\n- Ovo nam je vrlo bitna utakmica, jer nam pobeda donosi prvo mesto pred početak drugog dela. Očekujemo vrlo težak meč. Ekipa Budve je sastavljena od mladih reprezentativaca Crne Gore i par iskusnijih igrača. Izdvojio bih Damjana Danilovića koji već petnaestak godina igra u jakim ligama, tako da ćemo na njega obratiti posebnu pažnju. Dobro smo se spremili, očekujem pune tribine i pobedu za prvo mesto – istakao je Nikola Tomašević, kapiten Radničkog.\nKragujevčani su se za ovaj meč spremali kroz sparing sa reprezentacijom Kazahstana, koja je posle nešto više od mesec dana ponovo došla na pripreme u Kragujevac.\n- Očekujemo ozbiljnu utakmicu i lepu atmosferu na tribinama. Veoma nam je bitno da pobedom dođemo do prvog mesta u ovom delu, što bi bio veliki podstrek za naš mlad tim. Dobro smo se spremali, formu brusili kroz dve sparing utakmice sa Kazahstanom i mislim da smo spremni. U meč ulazimo maksimalno ozbiljno i očekujem pobedu – zaključio je Petar Mitrović, juniorski reprezentativac Srbije iz redova Radničkog.


- Elektronsko bankarstvo - Banke:online/\n// 2009-10-19 14:49:43\nPrednosti elektronskog bankarstva (E-banking) su u mogućnosti obavljanja svih ili nekih poslova, koje bi klijent, inače, obavljao u prostorijama banke, preko računara povezanog na Internet, fiksnog i/ili mobilnog telefona.\nNajčešće funkcionalnosti elektronskog bankarstva su:\nEvidencija svih transakcija, praćenje prometa\nPrema načinu na koji se koristi elektronsko bankarstvo možemo podeliti na:\nWeb bankarstvo: online režim rada preko internet stranice, sistemu se pristupa putem Internet čitača (browser).\nDesktop bankarstvo: sistemu se pristupa preko aplikacije instalirane na računaru u offline režimu, a računar se povezuje na Internet samo radi razmene podataka.\nTelefonsko bankarstvo (Voice): sistem koristi telefonski automat i usluge operatera telefonskog centra za pružanje finansijskih usluga.\nMobilno bankarstvo: mogućnost uvida u stanje i promet na bazi SMS poruka\nŠta je neophodno da bi se koristio e-banking?\nOprema - računar sa vezom prema Internetu, fiksni i/ili mobilni telefon\nSoftver - Windows, Internet Explorer, aplikacija Personal E-bank\nZnanje - osnovno poznavanje rada na računaru i rukovanje telefonom\nTagovi: ebanking elektronsko_bankarstvo izvodi nalog_za_prenos\n: Eurobank EFG uvodi novu uslugu elektronskog izvoda za korisnike kreditnih kartica //


Predstavnici Japanske agencije za međunarodnu saradnju (JICA) u posjeti Gradskoj razvojnoj agenciji Banja Luka - CIDEA\nPredstavnici JICA-e, gospodin Gaku Funabashi, gospođa Takako Ueno i gospodin Jun Hirashima, danas su posjetili Gradsku razvojnu agenciju Banja Luka u cilju razmjene mišljenja vezanih za projekat «Uspostavljanje i promocija mentoring usluga za mala i srednja preduzeća na Zapadnom Balkanu – faza 2».\nOvaj projekat, koji u Republici Srpskoj sprovodi RARS, ocjenjen je najvišom ocjenom od strane privrednika koji su do sada koristili usluge mentora. U Republici Srpskoj je trenutno 34 certifikovana mentora, od kojih je četiri iz Gradske razvojne agencije. Mentori su tokom sastanka imali priliku iznijeti svoje utiske vezane za projekat i dati sugestije u svrhu poboljšanja i unapređenja projektnih aktivnosti. Istaknut je značaj usvojenih znanja i vještina koji se primjenjuju i u redovnim aktivnostima i kontaktima sa preduzećima kojima je potrebna podrška u prevazilaženju barijera u poslovanju.\nOvo je ujedno bila prilika da se predstave aktivnosti Agencije i projekti na kojima radimo, a što može biti povod za širenje saradnje sa Japanskom agencijom za međunarodnu saradnju.


EU: Želimo ih napolje što pre - ebart\nEU: Želimo ih napolje što pre\nPredsednik Evropskog parlamenta Martin Šulc rekao je za “Gardijan da advokati iz EU rade na utvrđivanju da li je moguće na bilo koji način ubrzati britansko napuštanje EU.\n“Neverovatno je da je ceo kontinent postao talac zbog unutrašnjih sukoba kod torijevaca“, rekao je Šulc.\nSlovački ministar spoljnih poslova Miroslav Lajčak, čija zemlja 1. jula preuzima šestomesečno predsedavanje Evropskoj uniji, izjavio je takođe da Britanija mora ubrzo da obavesti svoje partnere u Uniji kad planira da napusti taj blok.\nLajčak je posle sastanka sa šefovima diplomatije članica EU u Luksemburgu rekao da je "preovlađujući osećaj među državama članicama da ne možemo da čekamo dok britanska Konzervativna stranka ne izabere novog predsednika", prenela je agencija AP.\nBritanski premijer i lider konzervativaca Dejvid Kameron najavio je da će do konferencije svoje stranke u oktobru podneti ostavku na mesto premijera britanske vlade, nakon što su građani njegove zemlje na jučerašnjem referendumu većinom glasova podržali odlazak iz EU.\nNa pitanje novinara da li Brisel može da čeka do oktobra da Britanija obavesti Evropu o svojim namerama, Lajčak je odgovorio: "Ja to jednostavno ne mogu da zamislim. Nemamo taj luksuz da toliko čekamo."\n"Moramo da znamo na čemu smo. Moramo da budemo u mogućnosti da komuniciramo sa našim građanima", naveo je Lajčak.


Vrijedna donacija: Djeca iz “Koraka nade” Tuzla dobila novo kombi vozilo – TuzlaInfo.ba\nVrijedna donacija: Djeca iz “Koraka nade” Tuzla dobila novo kombi vozilo\nby nedim 31/08/2018\n31/08/2018 | 19:53\nDanas je održana je primopredaja novog kombi vozila za djecu sa invaliditetom korisnike Centra za djecu sa višestrukim smetnjama „Koraci nade“ Tuzla.\nVozilo je donacija Rotary cluba Hofburg Wien iz Austrije, a adaptaciju rampe za invalidska kolica donirala je firma „Porsche BH „ iz Sarajeva.\nPrigodnim dječijim programom i riječima zahvale Centar „Koraci nade“ je izrazio svoju zahvalnost predstavnicima donatora Stefanu Kirchebner i Martinu Schittengruber iz Rotary cluba Hofburg Wien i Senadu Olovčiću i Amiru Bajramoviću iz firme “Porsche BH“ na ovoj vrijednoj i značajnoj donaciji.\n– Centar „Koraci nade“ već 24 godine pruža usluge za 186 korisnika sa višestrukim smetnjama sa područja Tuzlanskog kantona i novo vozilo omogućit će siguran i udoban prevoz korisnika na tretmane u objekat Centara , na različite aktivnosti socijalne interakcije, sportska takmičenja, učešća na različitim festivalima i sl. kao i prevoz patronažnog tima koji obilazi 40 porodica na području Tuzlanskog kantona. Adaptirana rampa za invalidska kolica olakšat će prevoz djece i mladih sa motoričkim smetnjama, odnosno djece koja koriste invalidska kolica, koji čine najveći broj korisnika Centra – istakli su iz “Koraka nade”.


Hakerski napadni: Svi putevi vode do Severne Koreje? - ebart\nHakerski napadni: Svi putevi vode do Severne Koreje?\n16. Maj 2017. godine\nVašington -- Bezbednosne kompanije smatraju da postoje naznake o mogućoj povezanosti Severne Koreje sa sajber napadima širom sveta proteklog vikenda.\nU prvim preliminarnim zaključcima o poreklu masovnih hakerskih napada koji su zablokirali na stotine hiljada kompjutera u 150 zemalja "Guglov" istraživač Nik Mehta objavio je kompjuterski kod koji je pokazao sličnosti između virusa "VonaKraj" i hakerske akcije iz 2014. godine koju su mnogi pripisali Pjongjangu, prenosi AFP.\nIstraživači u bezbednosnoj kompaniji "Kasperski", sa sedištem u Rusiji, rekli su u ponedeljak da je to dosad najvažniji trag u vezi s poreklom virusa, koji bi, smatraju, mogao da bude "ključ za rešavanje misterije". "Za sada je potrebno dodatno istraživanje starijih verzija virusa", naveli su istraživači firme "Kasperski".\nOni objašnjavaju da sličnosti u kodu ukazuju na hakersku grupu koja nosi šifrovano ime Lazarus, a za koju se veruje da stoji iza hakovanja "Soni pikčersa" 2014. godine za šta je optuživana Severna Koreja.\nGrupa Lazarus se sumnjiči i za hakovanje centrale banke Bangladeša i drugih meta u globalnom finansijskom sistemu. "Obim operacija Lazarusa je šokantan", kažu u firmi "Kasperski".\nKompanija "Intezer Labs" sa sedištem u Izraelu saglasna je sa pretpostavkom da je Severna Koreja povezana s virusom "VonaKraj" i to, kako kažu, ne samo zbog Lazarusa, a stim u vezi najavljuje nove informacije.\nJoš jedna bezbednosna kompanija, "Simantek", takođe je uočila sličnosti između virusa "VonaKraj" i metoda koje koristi grupa Lazarus, ali napominje da te sličnosit "za sada samo predstavljaju slabe veze".\nMoguće je i to da je kod koji je korišćen u programu "VonaKraj" samo prekopiran iz štetnog programa grupe Lazarusa, a da nema nikakvu direktnu vezu s tom grupom, navodi AP.\nPodsetimo, u najvećem do sada masovovnom hakovanju računara širom sveta zablokirali su se računari u bolnicama, školama, bankama, ministarstvima, pumpama, železnićkim stanicama....širom sveta. Prema prvim naznakama put virusa vodi od američke NSA, na šta je upozorio i sam Edvard Snouden, inače bivši radnik te bezbednosne agencije koji je postao poznat po tome što je obelodanio škakljive podatke NSA.\nPredsednik "Majkrosofta" takođe je sugeriosao da bi virus koji je "zarazio" računare mogao da potekne od NSA, ali je takođe rekao i da su svetske vlade na neki način same krive za to što se dogodile jer su bile nedovoljno transparentne.\nPredsednik Rusije Vladimir Putin izjavio je u Pekingu, da je "virus očigledno razvijen u Americi". "Čak su i iz Majkrosofta bili jasni i otkrili da su virus stvorile američke tajne službe", rekao je ruski predsednik i dodao da će se špijunima osvetiti zlonamerni softver koji plasiraju na internetu, prenosi Raša tudej.


Hack IT Girl takmičenje okupiće 100 devojčica iz srednjih škola širom Srbije koje će zajedno sa mentorkama iz poznatih tehnoloških kompanija, 1. i 2. decembra, raditi na razvijanju tehnoloških rešenja za ekološki izazov po izboru.\nAFA poziva srednjoškolke iz cele Srbije da se prijave za učešće na virtuelnom hakatonu Hack IT Girl koji se održava 1. i 2. decembra 2021. U pitanju je dvodnevni događaj na kom će se timovi srednjoškolki takmičiti u kreranju najboljeg idejnog rešenja za ekološki izazov po izboru. Na taj način će devojčice imati priliku da, zajedno sa svojim vršnjakinjama, a uz pomoć mentorki iz velikih domaćih i stranih kompanija, zakorače u svet tehnologije, nauke i veštačke inteligencije na njima razumljiv i kreativan način.\nPredstavljanje rešenja će biti organizovano drugog dana, u okviru virtuelnog događaja koji će biti otvoren za javnost. Program će otvoriti Tatjana Matić, ministrka trgovine, turizma i telekomunikacija, i Gajls Norman, ambasador Kanade u Srbiji, a potom će uslediti panel diskusija na temu značaja uključivanja više devojčica i devojaka u STEAM. Nakon toga, timovi devojčica će predstaviti svoja rešenja, a pobednički tim će dobiti vrednu nagradu.\nHack IT Girl se organizuje pod pokroviteljstvom Kanadske ambasade u Beogradu i uz strateško partnerstvo sa Matematičkom gimnazijom i Ministarstvom trgovine, turizma i telekomunikacija. Ovaj hakaton je deo šire AFA inicijative “More girls in STEAM – Više devojčica u nauci, tehnologiji, inženjerstvu, umetnosti i matematici” koja ima za cilj da osnaži i inspiriše devojčice i devojke u ovim oblastima kako bi bile podjednako zastupljene u tehnološkim poslovima budućnosti i učestvovale u kreiranju nove digitalne civilizacije. Zanimljiv podatak govori da od 30% devojaka koje diplomiraju na STEAM fakultetima, samo 7% se zapravo zaposli u STEAM sektoru, a to je samo jedan od razloga zbog kog je AFA organizacija fokusirana na pružanje podrške i osnaživanje devojčica i devojaka da se bave STEAM oblastima.\nU okviru ove inicijative, AFA razvija i onlajn platformu pod nazivom MOGIS (More Girls in STEAM), koja će objediniti devojčice i devojke zainteresovane za STEAM oblasti, s jedne strane, i mentorke i kompanije koje su lideri u ovim oblastima, s druge strane. Platforma će pružiti dugoročnu podršku devojkama i devojčicama koje se zaintersuju za STEAM, kroz pružanje relevatnih informacija o tehnološkim novitetima, aktuelnim dešavanjima u STEAM oblastima, kao i pozivima za radionice, hakatone, prakse ili prilike za zapošljavanje.\nAFA je globalna zajednica eksperata, biznis lidera iz različitih oblasti, i predstavnika akademske zajednice, vlade, kompanija i organizacija, koja je posvećena ekonomskom osnaživanja žena kroz inovacije i tehnologije koji su glavni pokretači ekonomskog i društvenog razvoja. Omogućavanjem podjednakog uključivanja žena u kreiranje nove digitalne civilizacije, AFA osnažuje novu generaciju inovatora i inovatorki koji doprinose stvaranju inkluzivnog i prosperitetnog društva.\nAFA All for All - Odnosi sa javnošću:\nTel: +381 64 2402 227


POBUNA protiv SLINE: Nećemo da budemo tvoji pioni! – Gerila\nGerila > Društvo > POBUNA protiv SLINE: Nećemo da budemo tvoji pioni!\nobjavljeno na Mar. 07, 2018 u 2:17 pm\nPolicijski sindikat Srbije optužio je danas Nebojšu Stefanovića za novu zloupotrebu u cilju prikupljanja političkih poena, jer je izdao naredbu svim policijskim upravama da za 8. mart obezbede po 30 lala.\nTe lale, kako se ističe, treba da preuzmu saobraćajni policajci, rasporede se po najboljim lokacijama u gradu i tokom prepodneva zaustavljaju automobile u kojima se nalaze žene, a da nisu napravile prekršaj i podele im po cvet.\nKako će biti obezbeđena sredstva nije navedeno, jer za te namene nisu predviđena u budžetu, a poznato je da često policajci sami kupuju tonere i donose papir za štampače od kuće, navodi se u saopštenju.\nPolicijski sindikat navodi i da je saobraćajcima naloženo da tu podelu cveća fotografišu i te slike dostave nadređenima do 12:00 sati.\nTako će policajci za 8. mart, umesto da rade svoj posao, juriti dame koje ne prave saobraćajne prekršaje i deliti im cveće, navodi sindikat i podseća da to nije prvi put da se tako zloupotrebljavaju policija i MUP.\nSindikat podseća na slučaj iz prošle godine, kada je jedan od najviših rukovodilaca u MUP tražio od jedne cvećare da donira 5.000 ruža, koje su potom aktivisti njegove stranke za 8. mart delili sugrađankama po opštini Rakovica!\nOva poslednja naredba saobraćajcima je zaista neozbiljna i jedan od najbanalnijih načina na koji se policajci zloupotrebljavaju, kako bi se pribavili politički poeni, zaključuje Policijski sindikat Srbije.\nTagovi8 martcvećedeljenje cvećalalenebojša stefanovićnebojša stefanović slinapanduripobunapobuna protiv stefanovićapolicajcipolicajci dele cvećepolicijski sindikat srbijeslinasnssrpska napredna strankažene\n(VIDEO): DNO – Sarapa je MAKRO, a PINK je (i zvanično) KUPLERAJ!\nStatistika “ubija” Vučića: Po novom obračunu – zarade još manje!


Online pozajmice Sapna – brzo do potrebnog novca uz 0% kamate - Brzi Krediti\nOnline pozajmice Sapna – brzo do potrebnog novca uz 0% kamate\nJeste li znali da online pozajmice Sapna funkcionišu po principu – koliko uzmeš, toliko vratiš? To znači da ukoliko do sada niste imali prilike da se upoznate sa ovakvom vrstom pozajmica, te aplicirate po prvi put, iznos vaše kamatne stope iznosi 0. Online pozajmice Sapna dozvoljavaju većini punoljetnog radno sposobnog stanovništva da podignu novac bez problema.\nNakon što ste aplicirali za pozajmicu na web stranici finansijskog servisa koji ste odabrali, na vama je da sačekate poziv finansijskog tima sa pozivnog broja +38735 ukoliko ste u gradu Sapna. Nakon telefonskog poziva sve što je potrebno jeste da pošaljete dokumetaciju koja dokazuje da ste punoljetni te da imate mjesečna primanja i novac možete već isti dan podići u pošti u gradu Sapna sa poštarskim brojem 75411.\nNeke od prednosti koje nude online pozajmice Sapna su:\nIako je do sada postojala skeptičnost među građanima, kada je u pitanju ovakav vid pozajmica, istraživanja pokazuju da se građani sve više okreću ovakvim tipovima pozajmica. Prema istraživanjima, od 11178 stanovnika koji žive na teritoriji grada Sapna, čak 90% je čulo za online pozajmice, a 30% njih je do sada imalo iskustva sa ovakvim vidom kreditiranja. Podaci navode kako dosadašnji korisnici imaju samo pozitivna iskustva sa finansijskim servisima ovog tipa.\nPozajmice Osmaci – kome su dostupne i kako aplicirati\nKrediti bez žiranta Kostajnica – najlakši put do potrebnog novca\nKrediti bez žiranta Modriča – najlakši put do potrebnog novca


Javni prevoz u Beogradu u prvoj fazi samo za zaposlene - Teslavision\nJavni prevoz u Beogradu u prvoj fazi samo za zaposlene\nJavni prevoz u Beogradu od 8. maja biće organizovan fazno u skladu sa epidemiološkom situacijom, najavio je sekretar za javni prevoz Jovica Vasiljević.\nU vozilima će važiti posebna pravila ponašanja, a u njih će moći da udje onoliko gradjana koliko ima obeleženih mesta, preneo je Beoinfo.\nU prvoj fazi, od 8. maja, javni prevoz moći će da koriste samo zaposleni koji pravilno nose ličnu zaštitnu opremu masku i rukavice, rekao je Vasiljević.\nPrema rečima Vasiljevića ulazak putnika u vozilo biće moguć samo na prednjim vratima, dok će vrata za izlaz biti obeležena, kao i mesta za sedenje i stajanje, i to će biti maksimalan dozvoljen broj putnika.\nVasiljević je dodao da će redar prevoznika, odnosno osoba koju odredi prevoznik u vozilu voditi računa da li putnici ulaze pravilno noseći ličnu zaštitnu opremu, a proveravaće i validaciju kartica za zaposlene.\n“Zaposleni svoj status dokazuju sa personalizovanom A1 Bus-plus karticom sa uplaćenom pretplatnom kartom za tekući mesec za odgovarajući broj zona, i u tom slučaju ne moraju kod sebe da imaju overen radni nalog”, objasnio je Vasiljević.\nPutnici koji se opredele za jednodnevnu, trodnevnu ili petodnevnu kartu, koje će takodje biti omogućene, obavezni su da prilikom ulaska u vozilo uz validaciju karte pokažu i radni nalog poslodavca za tekući dan.\n“Dopuna mesečne karte kao i kupovina jednodnevne, trodnevne i petodnevne karte biće omogućena na kioscima širom Beograda, na oko 2.000 prodajnih mesta”, naveo je Vasiljević.\nSve ostale vrste karata i dopune karata za javni prevoz neće moći da se kupe dok je korišćenje javnog prevoza omogućeno samo zaposlenima.\nU slučaju da se putnici ne pridržavaju propisanih mera, kao i u slučaju da u vozilu nema mesta za nove putnike (ako su sva obeležena mesta popunjena), vozačima je dozvoljeno da u vozilo ne prime putnika, objasnio je Vasiljević.\nVozači će u slučaju potrebe moći i da zaustave vozilo i obaveste nadležni operativni-kontrolni centar, koji će odmah pozvati komunalnu miliciju ili policiju radi intervencije.\nAko putnici primete da je u vozilu veći broj putnika od dozvoljenog, ili da se neki ne pridržavaju preventivnih mera (ne nose masku i rukavice), imaće mogućnost da takve slučajeve prijave telefonom na Beokom servis.\nNa broj 0800 110 011, putnici koji imaju pritužbe treba da prijave broj linije na kojoj se voze, ID broj vozila, vreme i mesto uočene nepravilnosti, kako bi bile preduzete adekvatne mere.\n“Napominjem da su prevoznici u obavezi da prilikom javnog linijskog prevoza putnika postupaju po svim preporukama zdravstvenog sektora poštujući i odredbe Zakona o zdravstvenoj zaštiti”, ukazao je Vasiljević.\nJavni prevoz biće organizovan na osnovu instrukcije koju je usvojio Republički krizni štab za suzbijanje korona virusa i preporuka za primenu mera prilikom rada javnog prevoza u Beogradu.\nPrevious : Inicijativa: Buka protiv diktature od ponedeljka sa ulice i ispred zgrada\nNext : Boris Džonson: Lekari su pripremali saopštenje o mojoj smrti


Priština - premijeri Marković i Haradinaj: CG i Kosovo njeguju prijateljske i dobrosusjedske odnose, ciljevi evropski i evroatlantski i jače infrastrukturno povezivanje\nDatum objave: 29.05.2019 13:28 | Autor: SLUŽBA ZA ODNOSE S JAVNOŠĆU VLADE CRNE GORE\nPredsjednik Vlade Crne Gore Duško Marković izjavio je u Prištini nakon zvaničnih razgovora sa predsjednikom Vlade Republike Kosovo Ramušom Haradinajem da su odnosi Crne Gore i Kosova prijateljski, da dvije države ostaju dosljedne u realizaciji dobrosusjedskih, evropskih i evroatlantskih ciljeva te u ekonomskoj saradnji, posebno u razvoju infrastrukture.\n„Uvijek mi je zadovoljstvo da dođem u Prištinu da se sretnem sa predsjednikom Haradinajem i da razgovaramo o svim pitanjima koja se tiču bilateralnih odnosa dvije zemlje. Danas sam imao posebno zadovoljstvo da prisustvujem otvaranju Razvojnog centra Crnogoraca u Prištini. To je dokaz da dvije zemlje baštine trajno i suštinsko prijateljstvo, da su posvećene osnovnim vrijednostima koje baštine naše zemlje kao i vrijednostima Evropske unije, da su multikulturalnost i multietnički sklad, poštovanje vrijednosti naših zajednica najveća potpora održivosti naših država i našeg trajnog prijateljstva“ – rekao je premijer Duško Marković.\nPredsjednik Vlade Crne Gore se zahvalio Vladi Kosova i njenom predsjedniku na angažmanu na prepoznatljivosti i vidljivosti crnogorske zajednice na Kosovu. „Od predsjednika Haradinaja sam na ovom sastanku dobio uvjeravanje da će crnogorska zajednica biti institucionalno prepoznatljiva u budućnosti“ – rekao je predsjednik Vlade Crne Gore.\nNa sastanku je – rekao je premijer Marković – bilo riječi i o bilateralnim odnosima prije svega o ekonomskoj saradnji i to konkretno na infrastrukturnim projektima.\n„Razvoj infrastrukture je ključna pretpostavka i osnova našeg ubrzanog razvoja. Čestitam predsjedniku i njegovoj Vladi na rezultatima koje su ostvarili na razvoju putne infrastrukture. I Crna Gora to radi i vjerujem da ćemo u godinama koje slijede dostići i vaš rezultat i vaš napor i da je to najbolji doprinos agendi povezivanja za koju smo se opredijelili u Trstu kada smo potpisali Akcioni plan“ – rekao je premijer Duško Marković.\nPredsjednici vlada Crne Gore i Kosova su se saglasili da današnje otvaranje autoputa od Prištine do granice Kosova i Makedonije ne predstavlja vrijednost samo za te dvije države već za cio region.\n„To će ubrzati i povezati Makedoniju i Kosovo sa Crnom Gorom, to će ojačati i unaprijediti kretanje građana i turista i istovremeno dati novu priliku za naša preduzeća i našu privredu“ – rekao je premijer Duško Marković.\nPredsjednik Vlade Crne Gore je rekao da je na sastanku razgovarano i o unapređenju infrastrukture u graničnom području i to na pravcima Peć – Rožaje i Plav – Dečane rekavši da je to zahtjev stanovništva sa obiju strana granice.\n„Dakle Kosovo i Crna Gora veoma dinamično razvijaju svoje odnose i svoje partnerstvo. Mi se veoma dobro razumijemo u planu realizacije ključnih ciljeva dviju zemalja, a oni su evropski i evroatlantski. Crna Gora stoji na raspolaganju našim kosovskim prijateljima da im prenese sva iskustva i podršku koju smo i mali i u evroatlantskom procesu u članstvu u NATO-u i naravno naše iskustvo kada je u pit pregovarači proces sa Evropskom unijom“ – rekao je premijer Duško Marković.\nPremijer Kosova Ramuš Haradinaj ponovio je riječi premijera Markovića rekavši da Crna Gora i Kosovo ostaju prijatelji, dosljedni u realizaciji svojih strateških interesa koji su ne samo dobrosusjedski nego evropski i evroatlantski.\nOdgovarajući na pitanje novinara premijer Kosova je rekao da postoje među svim političkim strankama dogovor da se u povoljnom trenutku promijeni Ustav Kosova kako bi crnogorska zajednica bila institucionalizovana. „Mislim da je ovo danas bila priprema, idemo u tom pravcu, doći će taj trenutak“ – rekao je premijer Haradinaj.\nUpitan o granici između dviju država premijer Marković je rekao da je Sporazum o granici koji je ratifikovan u oba parlamenta suštinski pristup koji treba da dovede do trajne stabilnosti. Rekao je da Sporazum sadrži i procedure određivanja granične linije i da će zajednička komisija započeti postupak demarkacije odnosno obilježavanja granice. „Vjerovatno će se kao i u nekim drugim prostorima pojaviti neka otvorena pitanja, ali kada su u pitanju Kosovo i Crna Gora važno je da tom pitanju pristupamo sa dobrom vjerom i iskrenošću, a ne skrivenom agendom“ – rekao je premijer Marković. Dodao je da je i to pitanje bilo tema sastanka predsjednika dviju vlada.


Tenk M-84 Vojske Srbije na redovnoj vežbi (3. februar 2020.), ilustracija\nPredsednik Srbije Aleksandar Vučić imao je telefonski razgovor sa predsednikom Azerbejdžana Ilhamom Alijevim o izvozu naoružanja i vojne opreme u taj region i izrazio odlučnost Srbije da se ne meša u postojeće sporove, poštujući nepovredivost granica država članica Ujedinjenih nacija, saopšteno je iz Predsedništva Srbije.\nU saopštenju se navodi da je Vučić izrazio saučešće zbog žrtava nedavnog oružanog incidenta na azerbejdžansko-jermenskoj granici i naglasio da se Srbija zalaže za mirno rešavanje sporova dijalogom, uz poštovanje postignutih dogovora i bez jednostranih koraka.\n"Predsednik Vučić je predsedniku Alijevu rekao da Srbija veoma ceni prijateljstvo i uspostavljeno strateško partnerstvo sa Azerbejdžanom i da se nada jačanju saradnje, a na osnovama Akcionog plana, koji su potpisali predsednici Vučić i Alijev", navodi se u saopštenju.\nZato je još jednom, kako se dodaje, uputio poziv azerbejdžanskom predsedniku da poseti Srbiju, a datum posete biće dogovoren u narednom periodu.\nDa bi poseta bila što bolje pripremljena, predsednik Srbije će u Baku poslati svog specijalnog izaslanika, navodi se u saopštenju.\nO razgovorusa predsednikom Azerbejžana Vučić je govorio i na konferenciji za novinare 7. avgusta u Predsedništvu.\n"Razgovarao sam sa Alijevim, dogovorili smo se da uskoro poseti Srbiju. Nas dvojica smo potpisali akcioni plan o našoj saradnji, ali mi imamo prijateljske odnose i sa Jermenijom i naš posao je da imamo dobre odnose sa svima", rekao je Vučić.\nReagujući na navode dela opozicije u Srbiji da je prodajom oružja Jermeniji ova vlast pokvarila dobre odnose sa Azerbejdžanom, Vučić je novinarima pokazao zaključak Vlade tadašnjeg premijera Mirka Cvetkovića od 24. maja 2012. godine, kojim se daje saglasnost da Ministarstvo ekonomije i regionalnog razvoja izdaje dozvole za izvoz naoružanja u Jermeniju.\n"To je izdala Vlada Borisa Tadića, koji je mene napao za to. Samo da vidite kako su u laži kratke noge", rekao je Vučić.\nRazgovor nakon afere o izvozu srpskog oružja u Jermeniju\nDo telefonskog razgovora Vučića i Alijeva došlo je nakon što je polovinom jula azerbejdžanski internet portal Haqqin.az, označen kao blizak vlastima Azerbejdžana, objavio tvrdnje da su minobacači srpske izrade i municija za njih isporučeni Jermeniji preko Gruzije, a potom upotrebljeni u smrtonosnim sukobima na jermensko-azerbejdžanskoj granici, 12. jula.\nLjajić: Privatna kompanija izvezla oružje u Jermeniju, razgovarati sa Bakuom


NSinfo: U narednim mesecima rekonstrukcija stepeništa SNP\nU narednim mesecima rekonstrukcija stepeništa SNP\n„Pokrajinska vlada će od januara sledeće godine obezbediti\ndvostruko veća sredstva za programske sadržaje Srpskog narodnog pozorišta u Novom Sadu“, izjavio je predsednik Pokrajinske vlade Igor Mirović nakon sastanka sa rukovodstvom tog pozorišta.\nNa sastanku je dogovoreno da Pokrajinska vlada izdvoji značajna sredstva i za rekonstrukciju scenske tehnike i nabavku novih instrumenata.\n„Želimo da u naredne dve godine imamo potpuno novu sliku, u programskom, tehničkom, kadrovskom i organizacionom smislu. Verujem da ćemo podići kvalitet sadržaja koje Srpsko narodno pozorište pruža celokupnoj kulturnoj javnosti“, rekao je Mirović.\nOvom prilikom, predsednik Mirović naglasio je i da će u narednom periodu biti izdvojeno 20 miliona dinara za rekonstrukciju stepeništa na ulazu u pozorište.\n„Ne smemo dozvoliti da prilaz ovoj uglednoj kulturnoj ustanovi bude neuređen. U narednim mesecima izdvojićemo sredstva za ovu namenu, kao i za druge investicione zahvate“, naveo je predsednik Mirović.\n„Mi ćemo pokazati da smo našim programima i aktivnostima, zaslužili podršku Pokrajinske vlade. Želimo da vratimo stari sjaj ovom najstarijem srpskom pozorištu, u svim segmentima“, izjavio je upravnik Srpskog narodnog pozorišta Zoran Đerić.\n... Istorija Novog Sada, kultura, Novi Sad, pozorište, snp


R I Z I N G E R I U M: Tricky: Na T-Mobile INmusic festivalu\nTricky: Na T-Mobile INmusic festivalu\nBritanski muzičar i producent Adrian Thaws, svetu bolje poznat kao Tricky, još jedno je iznenađenje ovogodišnjeg T-Mobile INmusic festivala, a nastupiće uz već poznata imena na Nokia stageu! Tricky je danas sinonim za trip-hop, a svoju karijeru započinje početkom devedesetih kao član bristolskog rap sastava The Wild Bunch, koja kasnije prerasta u Massive Attack\nTricky sarađuje sa Massive Attack-om na njihovom hvaljenom albumu prvencu „Blue Lines“, kao i na njihovom drugom izdanju „Protection“. U to vreme upoznaje Martinu Topley Bird sa kojom snima svoj prvi singl i ostvaruje buduću uspešnu saradnju.\nSamostalnu karijeru Tricky započinje sa debitantskim singlom „Aftermath“ i megauspešnim albumom „Maxinquaye“. Trickyjev album prvenac „Maxinquaye“ koji izdaje 1995. godine odlično je prihvaćen i od kritike i publike visoko se plasira na britanskoj top listi i donosi mu međunarodni uspeh. „Maxinquaye“ New Musical Express proglašava albumom godine, a dobija i nominaciju za Mercury Prize. Usledile su saradnje s mnogim muzičarima i remiksi za Björk, Luscious Jackson, Whale i druge. Već sledeće godine Tricky izdaje album „Nearly God“ na sarađuje sa imenima kao što su Terry Hall, Björk, Alison Moyet i Neneh Cherry, a poput prethodnog, i ovaj Trickyjev album kritičari naveliko hvale.\nSledeći studijski album, pod nazivom „Pre-Millennium Tension“ izdaje 1996., a uslijedili su „Angels With Dirty Faces“ 1998. i „Juxtapose“ 1999., na kojem se uz Trickyja pojavljuju DJ Muggs i producent Grease. 2001. godine izdaje EP „Mission Accomplished“ i studijski album „BlowBack“ na kojem sarađuje sa Edom Kowalczykom (Live), Anthonyjem Kiedisom i Johnom Fruscianteom (Red Hot Chili Peppers), Hawkman, i Cyndi Lauper.\n„A Ruff Guide“ prva je kompilacija njegovih najboljih hitova, a sadrži 17 pesama koje su označile Trickyjevu karijeru. Kompilacija je izdana 2002., a osim „Aftermath“ ponudila je hitove poput „Broken Homes“, „Poems“, „Pumpkin“, „Tricky Kid“, „For Real“, „Ponderosa“.... Nakon albuma „Vulnerable“ i „Back to Mine“ iz 2003., Tricky se upečatljivo vraća na scenu 2008. s albumom „Knowle West Boy“.


Šta kažu zvezde za biznis krajem juna i u julu 2008. godine - Nira Press\nPočetna » Šta kažu zvezde za biznis krajem juna i u julu 2008. godine\nOd 23. do 25. budite spremni da uočite potencijalne probleme u poslovnoj komunikaciji i pripremite adekvatna rešenja kojima ste ranije uspevali da izbegnete veću koliziju sa partnerima.\nPoslednjih dana juna imate tendenciju da preterano analizirate moguće rizike i naglo menjate odluke koje su bile aktuelne sredinom juna. Stoga se ne oslanjajte na bilo kakve zaključke koje donosite pre petka 28. juna, kada ćete napokon biti potpuno sigurni po pitanju profesionalnih planova i adekvatnih načina za realizaciju. Tokom prve polovine jula pokušajte da obuzdate nezadovoljstvo, kako biste sprečili dugo potiskivane konflikte sa nadređenima.\nPred vama je mesec intenzivnog razvoja uspostavljenih veština i sklapanja ključnih kontakata koji će doprineti vašem daljem poslovanju. Obodreni naletom pozitivne energije aktiviraćete nekoliko većih projekata u kojima učestvujete još od prvih dana jula. Inspirativnim akcijama, posvećenim radom i dobro poznatim šarmom, sticaćete poštovaoce svog vrednog rada na sve strane. Finansijski uspeh neće izostati.\nNekoliko sjajnih ideja koje se odnose na reorganizaciju budžeta znatno će vam olakšati letnji period, ali ipak budite umereni i izbegavajte bilo kakve radikalne odluke.\nOkolnosti koje trenutno blokiraju vaše napredovanje na profesionalnom planu su isključivo psihološkog karaktera. Potrebno je samo da učinite mali napor, analizirajući postupke koji su im prethodili, kako biste prevazišli ovu kratkotrajnu stagnaciju.\nNeočekivani izdatak mogao bi nagovestiti neznatne brige oko planiranja budžeta, ali vas to neće sprečiti u realizaciji planiranih ulaganja u samostalne poduhvate. Odložite troškove koji nisu urgentni do druge polovine jula, kada će situacija sa prihodima biti znatno bolja.\nPoslednje sedmice juna još uvek ste zatečeni naglim razvojem povoljnih prilika, koje nagoveštavaju realizaciju planova, u znatno većem obimu od očekivanog. Nema sumnje da ste se fokusirali na pravi poduhvat, zato naglasite značaj međusobne komunikacije i potrudite se da podržite nove partnere, u zamenu za adekvatnu finansijsku naknadu. Sledeći savet stručnjaka izbeći ćete sve nepotrebne rizike i, najzad, uspostaviti odgovarajući način finansiranja, koji će dugoročno rezultirati stabilnošću.\nPlanirajte rashode kako biste obuzdali svoje potrošačke porive prve nedelje jula.\nNedostaje entuzijazam da se upustite u nove samostalne poslovne planove, te je najbolje da se držite ustanovljene rutine i, eventualno, razmatrate sklapanje novog dogovora o učešću u timskim aktivnostima. Udružujući snage sa osobama koje savršeno poznaju temelj za novi poslovni poduhvat, osiguraćete sve šanse za uspeh.\nPrva polovina jula je izuzetno naporna – dok su svi segmenti života osim poslovnog ugroženi, potrudite se da održite dobro raspoloženje. Očekivani rezultati će krajem meseca opravdati vaša očekivanja.\nIznenadna vest o promenama koje nagoveštavaju kratkotrajnu nestabilnost na polju finansija, može vas naterati da se ozbiljno zamislite nad ranijim planovima za letnji period. Biće potrebno da razradite novi sistem za prevazilaženje neočekivanih rashoda i da se odgovorno suočite sa posledicama svojih ranijih aktivnosti.\nNekoliko novih poslovnih dogovora već od 18. jula će vas obodriti i učvrstiti u uverenju da ste u potpunosti u stanju da svaki izazov pretvorite u značajan poslovni uspeh.\nIzuzetno povoljan period za unapređenje, ili dugo priželjkivani pomak na poslovnom planu je pred vama, te budite spremni da na izazov odgovorite maksimalno angažujući sve dostupne kapacitete. Neočekivani prihod iz nepoznatog izvora pomoći će vaše ulaganje u hrabre poslovne poduhvate i osvežiti vaš budžet.\nNemojte da dozvolite da usled celokupnog razvoja povoljnih okolnosti i sveopšte udobnosti, zanemarite zdravu potrebu za prepoznavanjem i usavršavanjem novih veština. Planirajte aktivniju komunikaciju sa ustanovama koje bi podržale dugoročni razvoj vaših ideja.\nUkoliko prepoznate suštinu sopstvenog poriva za napredovanjem, promene koje vas očekuju tokom jula uneće mnogo pozitivne energije u vaš profesionalni život. Pruža vam se fantastična prilika za brz obrt novčanih sredstava i fenomenalnu zaradu, ali strpljivo i precizno razmotrite potencijalne rizike.\nOslanjate se na saradnike kojima nedostaje fokus i disciplina, što 5. i 6. jula za vas postaje pravi izazov. Iskoristite urođeni osećaj za humor i prijateljsko raspoloženje, umesto dominirajućeg stava, što će rezultirati poboljšanim odnosima i poboljšanim kvalitetom rada.\nVaše ambicije i mogućnosti za promenu na polju karijere nisu ograničene ni obrazovanjem, ni okolnostima, već isključivo vašom pasivnošću i strahovima od nesigurnosti. Hrabriji iskorak iz dosadašnjeg poslovnog angažmana možda će zahtevati neznatne investicije, ali će ovi troškovi biti opravdani uspesima koji će vremenom uslediti.\nUkoliko ne smognete hrabrosti za kardinalnu promenu budite strpljivi do sredine druge sedmice jula, kada saradnici i nadređeni uočavaju vaše vrednosti, te svakodnevni rad svima donosi nešto više zadovoljstva.\nVaši planovi za narednih nekoliko meseci su vrlo specifični i ukoliko ih realizujete u potpunosti bićete nagrađeni znatnim rezultatima. Iako će vam u početku izgledati kao da ste se uhvatili u koštac sa akcijama koje teškom mukom koordinirate, uspešno ćete sve planirano privesti kraju već sredinom meseca.\nNakon perioda vrednog rada i maksimalnog zalaganja, druga polovina jula će doneti nove ideje o dodatnom ulaganju u namenska sredstva. Iako će ovo možda izazvati trenutnu napetost na finansijskom planu, dugoročni rezultati će opravdati uloženi trud.\nNestrpljivo iščekujete poboljšanje uslova i odnosa na radnom mestu. Krajem prve sedmice jula već je svima očigledno da vam ponedostaje strpljenja i u nekoliko navrata situacija neočekivano izmiče kontroli. Možda ćete samo vi biti svesni svih grešaka saradnika i daljih potencijalnih opasnosti, ali će vaša sposobnost da bez pritiska komunicirate i ukažete na probleme, biti odlučujuća. Pokažite razumevanje za opozitan pristup problemima.\nIako se čini da sa nešto manje uspeha koordinirate svoj budžet tokom poslednjeg meseca, sredinom jula se situacija naglo stabilizuje zahvaljujući asistenciji jednog od članova porodice.\nNije uvek jednostavno interpretirati ponašanje kolega i saradnika. Kako biste izbegli nesporazume i nejasnoće zatražite otvoreno objašnjenje – u suprotnom ćete sami doneti potpuno pogrešan zaključak.\nMala promena radne atmosfere će vas obodriti i olakšati vam svakodnevnu rutinu. Primenite svoje talente kako biste lansirali novi poslovni poduhvat – plodovi vrednog angažovanja neće izostati, sve dok ste u stanju da svoje hrabre ideje podržite praktičnim planom, koji je zasnovan na solidnoj analizi.


Doing business in Serbia 2017 – Grant Thornton Serbia\nDoing business in Serbia 2017\nOvaj vodič je pripremljen da pomogne pojedincima i kompanijama koje su zainteresovane za poslovanje u Srbiji. Vodič se ne bavi detaljima, već mu je namena da odgovori na neka od opštih i važnih pitanja o poslovanju na tržištu Srbije. Kada se konkretni problemi pojave u praksi, često je potrebno analizirati zakonske propise Republike Srbije i zatražiti odgovarajuće računovodstvene i pravne savete. Ovaj vodič sadrži samo kratke napomene i uključuje zakonodavstvo koje je na snazi u januaru 2017. godine.\nGrant Thornton International Ltd (GTIL) je jedne od najvećih mreža nezavisnih firmi koje posluju u oblasti revizije, računovodstva, poreza i finansijskog konsaltinga i zapošljava više od 47.000 ljudi u preko 130 zemalja. Pomažemo dinamičnim organizacijama da pokrenu svoj potencijal za rast.\nPreuzmite PDF [ 864 KB ]


A sad im i "Severni tok" smeta\n12-11-2015 13:32 Srbija Stav\nOdluka pet zapadnoevropskih energetskih giganata da sa ruskim „Gaspromom“ uđu u projekat izgradnje gasovoda „Severni tok 2“ razbesnela je gotovo sve istočnoevropske lidere, a očigledno nije po volji ni Sjedinjenim Državama, koje su prvi put otvoreno i direktno istupile protiv jednog od ključnih ruskih energetskih projekata.\nPiše: Olivera Ikodinović\nRuski gas - trn u oku Amerikanaca (Foto: gazprom.com)\nEksperti smatraju da „Severni tok 2“ ne donosi SAD ni profit ni gubitke, ali da za Vašington on ima politički značaj. S druge strane, za poljskog predsednika Andžeja Dudu ovaj projekat je udar na „jedinstvo Evrope“, za slovačkog premijera Roberta Fica „izdaja“, a za ukrajinskog premijera Arsenija Jacenjuka ceo plan o proširenju gasovoda je „antievropski i antiukrajinski“. Stejt department je doslovno ponovio reči ukrajinskog predsednika Vlade. „Potpunim prekidom tranzita gasa preko Ukrajine lišićete je svake godine prihoda od 2,2 milijarde dolara“, konstatovala je pomoćnica zamenika državnog sekretara SAD za energetsku diplomatiju Robin Danigan. Ona je izrazila zabrinutost zbog toga što će izgradnja tog gasovoda, po njenom mišljenju, povećati zavisnost Evropske unije od isporuka energenata iz Rusije. „U suštini ’Severni tok 2‘ ne samo da predstavlja pretnju za vitalnost Ukrajine i njenih resursa, već stvara i rizik za diversifikaciju izvora goriva za Evropu, naročito Jugoistočnu Evropu“, dodala je Daniganova. Ranije je Jacenjuk rekao da će izgradnja „Severnog toka 2“ lišiti Ukrajinu 2 milijarde dolara profita, Slovačku — 800 miliona, a Poljsku — 400 miliona, a da će „Evropsku uniju lišiti realne energetske nezavisnosti“. On je pozvao Evropsku komisiju da ozbiljno razmisli o izgradnji gasovoda, koji prema njegovom mišljenju „nema ništa zajedničko sa ekonomskim pitanjima, već samo sa političkim“. „Severni tok 2“ predviđa izgradnju dve linije morskog gasovoda iz Rusije u Nemačku, po dnu Baltičkog mora, ukupnog kapaciteta 55 milijardi kubnih metara gasa godišnje. Ovaj projekat, međutim, zaobilazi Poljsku, Slovačku i Ukrajinu, zbog čega će ove zemlje pretrpeti ogromne gubitke zbog tranzita gasa. Ruski predsednik Vladimir Putin je, međutim, rekao da cilj projekta „Severni tok 2“ nije da se pojedine zemlje liše tranzitskih mogućnosti već da se Evropa obezbedi energentima. On je istakao da su sve političke spekulacije po tom pitanju neumesne. „Projekat je namenjen da se energentima obezbedi evropsko tržište, pre svega zemlje severne Evrope, imajući u vidu da su i Norveška i Velika Britanija zabeležile pad u proizvodnji, ali i porast u potražnji energenata. Cilj projekta uopšte nije da se pojedine zemlje liše tranzitnih mogućnosti — to su sključivo političke spekulacije“, rekao je ruski predsednik. Eksperti ocenjuju da optužbe o tome da Rusija gradi „Severni tok 2“ samo kako bi „napakostila“ Ukrajini i oduzela joj status tranzitne zemlje — nisu istinite. Problem nije u gasovodu, već u tome što 2019. godine ističe rok ugovora između Ukrajine i Rusije, potpisan 2009. godine, koji uključuje i tranzit. Stručnjaci kažu da je potpisivanje novih ugovora između Moskve i Kijeva malo verovatno, s obzirom na antirusko raspoloženje kijevskih vlast i krajnje „neprimerene zahteve Ukrajinaca po pitanju cene gasa i tranzitnih tarifa“. Kao što je poznato, Kijev traži da Rusija prodaje svoj gas Ukrajini jeftinije nego svima u Evropi, a istovremeno zahteva da joj za tranzit gasa plaća više nego ostalima. S jedne strane, Rusija želi da obezbedi stabilnu isporuku gasa u EU, a s druge Kijev to koristi kao sredstvo za ucenu. Evropljani još nisu zaboravili gorko iskustvo kada su se svojevremeno smrzavali samo zato što im je Ukrajina zavrnula ventile. Osim toga, tu su još i višegodišnji sporovi i natezanja sa Kijevom oko cene gasa, načina plaćanja, nagomilanih dugova, krađe „plavog goriva“ namenjenog evropskim potrošačima i prošlogodišnje pretnje Kijeva da će u sankcioni paket protiv Moskve uključiti stopiranje tranzita ruskog gasa u Evropu. Neprestane ucene kijevskih vlasti dozlogrdile su i Moskvi i Briselu. Kijev već drugu godinu koristi gasovod kroz Ukrajinu da „izbije“ novac iz džepa EU. I koliko god se Brisel tome opirao, na kraju je — čim je zima zakucala na vrata — morao da preuzima finansijske obaveze kreditiranja Kijeva za kupovinu gasa. Međutim, Evropa nije spremna, a i neće želeti na duže staze da kreditira Kijev. To naročito nije u interesu Nemačke, koja će imati najviše koristi od „Severnog toka 2“, jer će biti glavna ulazna tačka ruskog gasa u Evropu. Evropa je konačno shvatila da ruski gas nema alternativu, a da su obećanja o gasu iz škriljaca koji bi Amerika dopremala Evropi samo prazne priče. Rusija sada čini sve da ukloni političke rizike oko isporuke „plavog goriva“ u Evropu, dok Amerika, iako traži od Brisela da se odrekne direktnih isporuka ruskog gasa, zauzvrat ne nudi ništa konkretno po pitanju energetske bezbednosti. EU je već jasno — ako novi tranzitni ugovor između Rusije i Ukrajine ne bude potpisan, to automatski znači da Unija ostaje bez ruskog gasa. Zbog toga je Evropskoj uniji potrebna nova maršruta isporuke, a „Severni tok 2“ je trenutno najbolje rešenje, koje će obezbediti stabilnost u isporukama.\nPročitajte još:DUGIN: Nije lako izaći na kraj sa Sirijom, može se prognozirati samo pogoršanje situacijeSrbija, Unesko i prijatelji\nNEMAČKOJ PREKIPELO: "Berlin ne treba da sedi mirno dok Vašington koči njegove energetske projekte"\nAMERI SPREMAJU TRIK ZA PUTINA: Nemački Bild o poslednjem pokušaju blokade Severnog toka 2! (VIDEO)


Maksimović: Ako budemo na našem nivou ne plašim se za rezultat protiv Švedske\nBeta 7. juna 2022. 12:30\nSrpski fudbaler Nemanja Maksimović rekao je danas da selekciju očekuje težak zadatak protiv Švedske, ali da ukoliko odigraju na svom nivou ne strahuje za rezultat.\n„Stručni štab je pripremio detaljnu analizu o Švedskoj koja ima veliki broj vrlo kvalitetnih igrača. Gledao sam nekoliko njihovih utakmica i svestan sam da nas očekuje težak zadatak, pogotovo što se igra na njihovom stadionu gde vlada sjajna atmosfera. Ukoliko odigramo na našem nivou, ne strahujem za rezultat“, rekao je Maksimović, preneo je Fudbalski savez Srbije.\nFudbalska reprezentacija Srbije gostovaće u četvrtak selekciji Švedske, u meču trećeg kola B divizije Lige nacija.\nSrpski fudbaleri će popodne krenuti na put za Stokholm.\nSrbija je u prvom kolu poražena od Norveške (0:1), dok je u nedelju u Beogradu pobedila Sloveniju sa 4:1.\nU Grupi 4 Srbija zauzima drugo mesto sa tri boda, dok je Švedska sa istim brojem bodova na trećem mestu.\nFudbaler Hetafea istakao je da je selekcija Srbije kvalitetnija od Švedske.\n„Kvalitetniji smo od Švedske, nadam se pobedi i nastavku borbe za prvo mesto u grupi“, dodao je on.\nVezni fudbaler Darko Lazović rekao je da je imao puno prostora na meču protiv Norveške, ali da je falio završni pas.\n„Norvežani su defanzivno stajali veoma dobro, napravili su blok i bilo je jako teško da ih probijemo. Uspeli smo da stvorimo par prilika, nismo ih iskoristili, ali je protiv Slovenije sve došlo na svoje mesto“, rekao je Lazović.\nLazović je dodao da ga nije iznenadio poraz Švedske od Norveške (2:1).\n„Jednostavno, termin je vrlo nezgodan. Nije prirodno da posle napornih sezona igramo četiri utakmice u nizu. Šta je tu je, moramo da se prilagodimo kalendaru i da u naredne dve utakmice izvučemo poslednje atome snage. Time ćemo pokazati karakter i poslati poruku da nam je cilj prvo mesto i plasman u viši rang“, rekao je on.\nSelekciju Srbije krajem novembra očekuje nastup na Svetskom prvenstvu u Kataru, a Lazović ističe da na tom takmičenju nema lakog rivala.\n„Možda je za momke koji su igrali pre četiri godine u Rusiji malo čudno što će ponovo odmeriti snage sa Brazilom i Švajcarskom. Kamerun je takodje ekipa koja zaslužuje respekt, po mom mišljenju jedan od najtežih rivala iz četvrtog šešira. U Veroni igram sa Honglom, oni su malo čudnog karaktera, nisam siguran koliko prate šta se dešava u drugim reprezentacijama“, dodao je on.\n„Imaju puno igrača u jakim evropskim ligama i sigurno će dati sve od sebe da budu prijatno iznenadjenje na Mundijalu. Imamo još par meseci da se fizički i mentalno pripremimo za izazove na završnom turniru“, zaključio je Lazović.\nMeč izmedju Švedske i Srbije na programu je u četvrtak od 20.45.


Nastavak saradnje Addiko banke i Narodnog pozorišta Sarajevo - Addiko Bank Sarajevo\n•Nastavak saradnje Addiko banke i Narodnog pozorišta Sarajevo\n20.02.2018. – Besplatnom predstavom “Alisa u zemlji čuda” za sve posjetioce Narodnog pozorišta Sarajevo, bit će ozvaničen nastavak saradnje Addiko banke sa ovom renomiranom pozorišnom kućom. Nastavak ove saradnje dio je sponzorske strategije Addiko banke, koja podrazumijeva podršku kulturi i kulturnom djelovanju za odrednicu Addiko brenda i neizostavnim dijelom poslovne filozofije Banke. Saradnja će, kao i prethodne godine, osim finansijske podrške radu pozorišta, podrazumijevati i različite aktivnosti usmjerene na povezivanju pozorišne umjetnosti i bankarstva.\n“Jedan od ciljeva Addiko banke u svom djelovanju prema lokalnoj zajednici je postati sinonim institucije koja podržava kulturu i promoviše pozitivne društvene vrijednosti. Narodno pozorište Sarajevo jedan je od naših partnera sa kojim uspješno sarađujemo na ovom polju. Prošle godine u okviru ove saradnje djeca iz SOS dječijeg sela bila su naši gosti na predstavi, poklanjali smo klijentima i drugim partnerima ulaznice, te organizovali druženja uz predstave za naše korporativne klijente u Narodnom pozorištu. Već sada razmišljamo o načinima da ovu saradnju učinimo još uspješnijom”, istakla je Belma Sekavić – Bandić, izvršna direktorica Addiko Bank dd Sarajevo.\n“Kontinuitet ove značajne saradnje je velika podrška u realizaciji našeg planiranog programa za 2018. godinu koja će pomoći realizaciju misije naše kuće kroz promoviranje kulture i teatarske umjetnosti, te očuvanje kulturno-umjetničkog nasljeđa Bosne i Hercegovine kroz predstavljanje klasičnih i modernih djela dramske, operne, baletne i muzičke umjetnosti. Naša zajednička misija doprinosi u oblikovanju bolje i kvalitetnije lokalne zajednice, a zajedničkim radom želimo ostvariti nove ciljeve za dobrobit cijele društvene zajednice”, izjavila je Marijela Hašimbegović, direktorica Narodnog pozorišta Sarajevo, te izrazila zadovoljstvo nastavkom saradnje sa Addiko bankom i u 2018. godini.\nOsim pozorišta, Addiko banka nastoji osnažiti svoje prisustvo i na muzičkoj sceni, prvenstveno kroz podršku muzičkim festivalima. Prošle smo godine bili podržali nekoliko festivala , prvenstveno namijenjenih mlađoj publici, ali i onoj nešto starijoj. Prvi ovogodišnji festival koji ćemo podržati je Festival 84, bh. izdanje najboljeg evropskog festivala EXIT-a koji će se sredinom marta održati na Jahorini.


Ljubav Archives - Page 6 of 23 - My Cup of Tea\nSOS: 5 znakova da ste u vezi sa lošim momkom\nO da, sve smo mi po nepisanom pravilu dobre devojke, koje su barem jednom izgubile razum za lošim momkom. Razlog tome je sad već svima dobro poznat – upoznavanje sa njima, muvanje, tajni susreti, sve je to jedna velika avantura, jedan sočan zalogaj, posle koga ćete veoma brzo ogladneti i želećete još, međutim, kada se […]\n17 Septembar, 2019 1 0\nTokom odrastanja, plasira nam se činjenica da se prava ljubav desi tek tako, da ne podrazumeva gomilu uspona i padova pre nego se dogodi i da svako od nas ima svoju srodnu dušu, sa kojom će ispisati svoj srećan kraj. Osim toga da pravu ljubav nije lako pronaći, sve ostalo se pre ili kasnije ostvari. […]\n18 Jul, 2019 2 0\nMnogi od nas imali su sreće da pronađu baš tu jednu osobu, sa kojom će provesti ceo život, koju vole i pored koje se osećaju sigurno. Međutim, ljudi su generalno skloni tome da im se sve nekako podrazumeva, a ljubav se podrazumeva najviše od svega. Upravo je to razlog zbog kojih su nam odnosi monotoni, […]\nNoviji postovi45678Stari postovi


petak, 13 april 2018 16:21\nOnda se oglasila njegova BIVŠA\nGlumac Miloš Biković pre nedelju dana objavio je da je raskinuo jednoipogodišnju vezu sa koleginicom iz Rusije, Aglajom Tarasovom, i već se našao u zagrljaju nove izabranice - srpske manekenke Barbare Tatalović. Ipak, izgleda da ni njegova bivša devojka ne tuguje.\nRuska lepotica se nakon raskida sa srspkim glumcem posvetila poslu, a od kada je obelodanjeno da njen bivši ima novu devojku, i to atraktivnu manekenku, Tarasova je izbegavala čak i oglašavanje na društvenim mrežama. Međutim, sada je na suptilan način podsetila da i ona i te kako ima da pokaže čime raspolaže.\nGlumica se fotografisala u izazovnoj pozi, dok je na sebi nosila samo bademantil, a u prvom planu su njene zgodne, izvajane noge, kao i dekolte koji se nazire. Odmah je dobila mnoštvo komplimenata, budući da je ovaj potez, očekivano, izazvao reakcije njenih obožavalaca.\nPi Didi smuvao maloletnicu!


Uslovi korišćenja - ORDINACIJA HRAST DR POPOVIĆ\nHvala što ste posetili naš internet sajt „ultrazvucnipregledi.com“. Vaš pristup, kao i korišćenje ovog našeg internet sajta (u daljem tekstu: internet sajt) podleže ovim uslovima korišćenja i važećim zakonskim propisima koji uređuju ovu oblast. Pristupom i korišćenjem internet sajta, prihvatate bez ograničenja, ove uslove korišćenja. Ukoliko ne prihvatate ove uslove korišćenja bez ograničenja, molimo Vas da napustite internet sajt.\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo Ordinacije HRAST dr Popović, ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Ordinacija HRAST dr Popović će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, Ordinacija HRAST dr Popović se ne obavezuje da redovno ažurira informacije sadržane na ovom internet sajtu. Takođe, Ordinacija HRAST dr Popović ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom.\nInternet sajt koristite na sopstveni rizik. Ordinacija HRAST dr Popović nije odgovorna za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije Ordinacija HRAST dr Popović. Takvi linkovi su obezbeđeni isključivo da bi Vama pružili što više informacija. Ordinacija HRAST dr Popović ne kontroliše i nije odgovorna za rad, sadržaj, politiku privatnosti ili bezbednost ovih sajtova. Ordinacija HRAST dr Popović ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti Ordinacija HRAST dr Popović.\nPrava intelektualne svojine i ostala prava na bilo koji Sadržaj koji je dostupan za preuzimanje sa internet sajta (u daljem tekstu Sadržaj), pripadaju Ordinaciji HRAST dr Popović, osim ako drugačije nije izričito određeno. Vaša upotreba Sadržaja podleže uslovima Zakona o zaštiti autorskih prava Republike Srbije. Nemojte preuzimati niti koristiti Sadržaj ako se ne slažete sa ovim odredbama. Kada preuzimate ili koristite Sadržaj sa internet sajta, to činite na sopstveni rizik.\nUslovi korišćenja na sajtu Ordinacije HRAST dr Popović mogu u svakom trenutku biti izmenjeni tako što će se ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.


Komunikacija je učinkovita ako je proaktivna i strateška\nOdgovori po ZoSPI\nRukovodioci i službenici za komunikacije četiri insititucije učesnice projekta Jačanje javnih institucija, pohađali su u aprilu radionice o strateškom komuniciranju. Jedna od poruka sa radionica je da komunikacija institucija uprave s javnostima može biti posmatrana kao fudbalska utakmica u kojoj tim javnosti igra bez prekida, odnosno kreira situaciju u kojoj se isto traži i od tima uprave. Stalnu komunikaciju, imanentnu demokratskim državama, u današnjem visoko informatizovanom društvu olakšavaju društvene mreže, prijenosni uređaji i aplikacije, pa nema razloga da ova sredstva komunikacije koja, uz niz prednosti, štede uvijek ograničene budžetske resurse ne koriste i institucije uprave. Javnost, a naročito mediji kao posrednici u komunikaciji, nalaze način da dođu do informacija od javnog značaja, zbog čega se proaktivna komunikacija institucija uprave podrazumijeva. Od institucija ovisi hoće li te informacije biti autentične i pravovremene, te kao takve ojačati povjerenje javnosti u njihov rad, što nameće zaključak da učinkovita komunikacija institucija, osim proaktivna, treba biti i strateška. Radionice su dale i kratki pregled najvećih komunikacijskih izazova s kojima se institucije sreću, a koje su zajedničke upravama širom svijeta. Među njima su pozicioniranje komunikacija unutar organizacije, ograničeni ljudski i finansijski resursi i otpor ka korištenju novih kanala komunikacija u praksi. Učesnici radionica su imali priliku i da na praktičnom primjeru kreiraju jednu medijsku kampanju prilagođenu uslovima i okruženju u kojima se svakodnevno nalaze institucije u BiH.\nProjektom Jačanja javnih institucija kojeg implementira Njemačka organizacija za međunarodnu saradnju (GIZ) obuhvaćene su Agencija za statistiku, Agencija za razvoj visokog obrazovanja i osiguranje kvaliteta, Direkcija za evropske integracije i Ured koordinatora za reformu javne uprave u BiH.\nSastanak Dilberović – Wigemark\nVrijednost IPA državnih paketa za 2019. i 2020. godinu 174 miliona eura\nInterreg ADRION program – odobreni projekti u okviru drugog poziva


Kako je za Avaz otkrio dobro obavešteni izvor, Lizdek je pritvoren zbog krivičnog dela razbojništva. Dakle, radi se o otimanju BMW-a na Trebeviću. On je dovođen na ispitivanje u MUP Kantona Sarajevo kao i desetine drugih automafijaša, ali inspektori od njega nisu uspeli izvući ništa korisno za istragu o ubistvima.\nNa detektoru laži bio je neiskren na nekoliko pitanja, ali čak provere tih odgovora koje je dao odvele su inspektore u ćorsokak. Lizdek je dao izjavu u kojoj je negirao bilo kakvo učešće u ubistvima, a navodno je imao i alibi koji je proveren, piše Avaz.ba.\nIzvor Avaza dalje tvrdi da za sada ne postoji nijedan trag kao ni materijalni dokaz koji ukazuje da bi Lizdek mogao biti direktni izvršilac ubistava sarajevskih policajaca, te zbog toga čak nije protiv njega bilo osnove da se Tužilaštvu podnese izveštaj o počinjenom krivičnom delu, prenosi Srpskainfo.\nNovi detalji o ubistvu policajaca u Sarajevu TUŽILAŠTVO PRONAŠLO POGREŠNU PUŠKU\nInače, u Kantonalnom sudu u Sarajevu danas je održano ročište po predlogu Tužilaštva da se Srećku Trifkoviću, koji je u pritvoru već tri meseca, a koji se može dovesti u vezu s ubistvom sarajevskih policajaca, produži pritvor. Ročište je bilo zatvoreno za javnost, a kako nezvanično saznaje Avaz, Tužilaštvo KS uopšte nije čitalo predlog za produženje pritvora, niti je ime Lizdeka spominjano u sudnici.\nNejasno je, međutim, kako se Lizdek može dovesti u vezu s ovim djelom kada je hapšen i pritvoren još sredinom oktobra prošle godine. Podsjećanja radi Šehović i Vujinović brutalno su ubijeni 26. oktobra prošle godine, piše avaz.ba.\nNEMA KLJUČNOG TRAGA Vozilo i puška korišćeni tokom LIKVIDACIJE SARAJEVSKIH POLICAJACA verovatno isečeni i rastopljeni


Jeftini letovi iz Španije do Salvadora - Avio karte Španija Salvador - eSky.rs\nAvio karte iz Španije do Salvadora\nProverite najbolje prilike za letove iz Španije do Salvadora\n✔ Postoje li posebne ponude za letove iz Španije do Salvadora na eSky.rs?\n✔ Mogu li se pobrinuti za osiguranje prilikom rezervacije leta iz Španije do Salvadora?\n✔ Ako rezervišem let iz Španije do Salvadora, mogu li da rezervišem ujedno i smeštaj?\n✔ Koje avio-kompanije nude letove iz Španije do Salvadora?\nBudite sigurni, da na eSky.rs ponuda letova iz Španije do Salvadora uključuje ne samo niskotarifne avio-kompanije, već i one koje su specijalizovane za visoki standard.


Rusija obećala povećanje isporuka gasa Evropi | Novine Toronto\nNaslovna » U Fokusu\nBisljimi: Zajednica srpskih opština neće biti formirana\nPotpredsednik kosovske vlade i glavni pregovarač kosovskog tima u briselskom dijalogu sa Srbijom...\nPotrebna pomoć u otkrivanju spornih stvari u društvu\nPotpredsednik crnogorske vlade Dritan Abazović i koordinator službi bezbednosti pozvao je...\nVlast RS ugrožava mir na Zapadnom Balkanu\nOsmoro poslanika iz različitih stranaka u Evropskom parlamentu uputili su pismo evropskom komesaru...\nSrbija povoljna lokacija za investitore iz dijaspore\nSrbija je atraktivna lokacija za investitore zbog brojnih mogućnosti korišćenja državne pomoći, a...\nAgent BIA još uvek na slobodi\nČlan pravnog tima Narodne stranke (NS) advokat Nikola Lakić izjavio je da je agent Bezbednosno-...\nOdnosi sa Rusijom na najnižem nivou\nGeneralni sekretar NATO-a Jens Stoltenberg izjavio je da su odnosi sa Rusijom na najnižem nivou...\nGejts ulaže 120 miliona dolara za pilule protiv kovida-19\nFondacija Bil i Melinda Gejts najavila je da će uložiti do 120 miliona dolara da bi se siromašnim...\nKritika predsedničkih kandidata u Francuskoj\nBivši francuski predsednik Fransoa Oland (Francois Hollande) u svojoj novoj knjizi, kritikuje...\nNapuštanjem NATA, Rusija na meti kritika\nNajavom Rusije da povlači svoje diplomate iz misije u NATO i zatvara kancelariju Alijanse u Moskvi...\nPoziv političarima da se suzdrže od izjava mržnje\nPolitičari i zvaničnici moraju da se suzdrže od opasnih javnih izjava mržnje i da stvore okruženje...\nRusija obećala povećanje isporuka gasa Evropi\nRusija ima potencijal da poveća isporuke prirodnog gasa Evropi, u kojoj skok cena tog energenta ugrožava potrošače, saopšteno je u Moskvi.\nPortparol Kremlja Dmitrij Peskov rekao je da postojeće tranzitne rute dozvoljavaju povećanje isporuke i pre nego što počne s radom novi gasovod Severni tok dva kojim treba da se prenese ruski gas do Nemačke.\n"Ima potencijala, sve zavisi od tražnje, ugovornih obaveza i komercijalnih sporazuma", rekao je Peskov u razgovoru sa novinarima.\nCene gasa koje su znatno porasle u Evropi pale su danas pošto je ruski predsednik Vladimir Putin rekao da bi njegova zemlja mogla da proda više gasa evropskim kupcima preko svog domaćeg tržišta, pored postojećih dugoročnih ugovora.\nRuski vicepremijer Aleksander Novak rekao je da bi pokretanje Severnog toka dva brzo stabilizovalo evropska energetska tržišta, što su neki u Evropi videli kao pokušaj da se podstaknu regulatorna tela da ubrzaju odobrenje novog gasovoda.\nUpitan o Novakovom komentaru, Peskov je odgovorio da Rusija može da poveća isporuke gasa preko postojećih ruta.\nNa sastanku vlade posvećenom pitanjima energije Putin je rekao da je brzo rastuća tražnja uz globalni ekonomski oporavak od pandemije uticala na povećanje cena gasa u Evropi. Kao faktore naveo je i hladnu zimu i manju proizvodnju energije iz alternativnih izvora.\nPutin je međutim rekao da ključnu ulogu igra i pokušaj EU da promeni pristup i pređe sa dugoročnih ugovora za snabdevanje na direktno trgovanje gasom.\nPutin je odbacio kritiku nekih evropskih političara koji su naveli da odbijanje Rusije da poveća isporuke utiče na povećanje cena.\n"Rusija je uvek bila pouzdan snabdevač gasa potrošačima širom sveta u Evropi i Aziji i uvek je u potpunosti ispunjavala svoje obaveze, to želim da naglasim", rekao je Putin.\nOn je rekao da su isporuke ruskog gasa Evropi u prvih devet meseci ove godine porasle 15 odsto u odnosu na isti period 2020 i dodao da bi ove godine mogao da bude ostvaren novi rekord.\nOn je odbacio i tvrdnju Ukrajine da Moskva pokušava da smanji isporuke preko ukrajinske teritorije u očekivanju puštanja u rad gasovoda Severni tok dva. Putin je rekao da je Rusija preko Ukrajine prevezla osam odsto više gasa nego što je predviđeno sadašnjim ugovorom o tranzitu.\n08. Oktobar 2021.


Odrastanje sa sestrom je posebna privilegija. Ona je vaša najbolja drugarica koja će stati uvijek uz vas, bez obzira na sve. Čak su i njena odjeća i šminka uvijek na raspolaganju. Možda upotreba nije dozvoljena svaki put, ali svako ko ima sestru je barem jednom posudio jednu stvar iz njenog ormara.\nIstraživači/ce u De Montfortu su uradili/e ispitivanje u kome je učestvovalo 570 ljudi starosti između 17 i 25 godina. Oni su otkrili da su svi ispitanici koji imaju sestru sretniji i da su njihovi životi uravnoteženiji.\nTony Cassidy, šef istraživanja, rekao je da sestre promovišu otvorenu komunikaciju i harmoniju u porodici, dok je u slučaju braće efekat upravo suprotan. Emocionalno izražavanje je od ključnog značaja za psihološko zdravlje, a same sestre su one koje to promovišu u porodicama.\nTony je objasnio: “Ovaj rezultat dokazuje da muškarci imaju prirodnu tendenciju da ne pričaju o stvarima dok su žene sklone za otvorenu komunikaciju”.\nPosle čitanja teksta, morate da zahvalite sestri što postoji 🙂\nPrethodni članak: Prepoznajte ih: Tri znaka otkrivaju da imate sjajan seks!\nSledeći članak: Dvostruko slavlje porodice Smith – oda ljubavi i zajedničkom životu


Zapad ne treba da okreće leđa gladnima - Bizlife.rs\nZapad ne treba da okreće leđa gladnima\n22:17 Davos, 26/01/2012\nPredvodnici u borbi protiv gladi u svetu ukazali su danas na godišnjem Svetskom ekonomskom forumu u Davosu da bogate zemlje ne smeju da koriste finansijsku krizu kao izgovor da se ne pridržavaju svojih obaveza, upozorivši da bi izostanak delovanja mogao da podstakne nemire i imigraciju.\nMinistri, poslovni lideri i zvaničnici Ujedinjenih nacija su na forumu predočili da, bez obzira na to što se sada u svetu proizvodi više hrane nego ikada, postoji još više usta koja treba nahraniti i podsetili da je milijardu ljudi pogođeno glađu.\n‘Ako ljudi nemaju hrane, imaju tri mogućnosti – mogu da se pobune, da migriraju ili da umru’, ukazala je izvršna direktorka Svetskog programa za hranu u okviru UN Žozet Širan.\nNedavna glad u delovima Somalije i nemiri zbog nestašice hrane, koji su poslednjih godina izbili u gradovima širom Afrike, pokazali su da taj kontinent, čija će se populacija do 2050. više nego udvostručiti, već nije u stanju da izađe na kraj s glađu.\nOsnivač ‘Microsofta’ i milijarder Bil Gejts, jedan od najistaknutijih svetskih filantropa, izjavio je danas da se visoka stopa smrtnosti od bolesti kao što su malarija i pneumonija, može povezati sa pomanjkanjem hrane.\nMinistarka finansija Nigerije Ngozi Okonjo-Ivela je ukazala da nemiri iz 2008. u nekim delovima zapadne Afrike treba da posluže za ‘otrežnjenje mnogih’ u međunarodnoj zajednici koja je smanjila podršku gladnima.\n‘Izuzetno je značajno da u teškim vremenima po međunarodnu ekonomiju bogatije zemlje ostanu pri svojim obećanjima za najsiromašnije koji su prvi na udaru’, rekao je za agenciju Frans pres britanski ministar za međunarodni razvoj Endrju Mičel.\nFrancuski ministar poljoprivrede Bruno le Mer je ukazao da je od vitalnog značaja da Zapad shvati da prehrambena sigurnost nije samo ekonomski, već i moralni problem. On je, međutim, priznao da ‘postoji rizik da zapadni lideri zanemare pitanje prehrambene sigurnosti’ u vreme finansijskih kriza.\nLe Mer je predočio da je jedan od načina da se izbegne ponavljanje kriza, kakva je bila nedavna nestašica hrane u istočnoj Africi, da se nagomilaju zalihe. Okonjo-Ivela je, međutim, ukazala da je od povećanja proizvodnje značajnije da se osigura da hrana ne propada, odnosno, da se povećaju kapaciteti za čuvanje hrane u hladnjačama, kao i da se pronađu nova lokalna tržišta.\nNovi direktor Organizacije UN za hranu i poljoprivredu (FAO) Žoze Graziano de Silva insistirao je na tome da problem nije u nedovoljnim količinama prehrambenih proizvoda, već u načinu njihove distribucije, naročito u Africi.


Omladine koalicije "Nek maske padnu" osuđuju zloupotrebu Pošte za podelu Vučićevog pisma - NOVA stranka\n22.05.2020 Press služba izbori, Naslovna, Nek maske padnu, Nova stranka, opozicija, penzioneri, pismo, Zelena stranka 0\nKako upozoravaju omladine koalicije "Nek maske padnu", Zelene stranke i Nove stranke, naši najstariji sugrađani ne samo što su meta ponižavanja svih ovih godina naprednjačke vlasti, nego sada i glavna ciljna grupa birača, čiju naklonost pokušavaju da potkupe paketima namirnica, novcem, pa sada i patetičnim pismima, u prepoznatljivom Vučićevom maniru. Nakon smanjenja penzija, koje su naše bake i deke pošteno zarađivale čitavog svog radnog veka, preko svojevrsnog kućnog pritvora koji je trajao sve vreme vanrednog stanja po izbijanju pandemije koronavirusa, Vučić sada odlazi korak dalje i zloupotrebljava radna mesta poštara za podelu svog propagandnog materijala.\nDa je reč o istom, ukazuje čak i slogan "Za našu decu", pa i redni broj 1, pod kojim će vladajuća Srpska napredna stranka nastupiti na predstojećim izborima 21. juna. Mladi koalicije "Nek maske padnu" upozoravaju i da je bilo pokušaja da se maltretiranje zaposlenih u Poštama Srbije podigne i na viši nivo, te je tako prvo stigla naredba da će im ova subota biti radna, kako bi sva pisma bila podeljena što pre, ali je pobunom poštenih poštara ona naknadno ipak povučena.\nOmladine Zelene i Nove stranke najstrože osuđuju još jedan bedan marketinški potez aktuelnog režima, koji do srži ogoljeva njegov pravi stav i prema penzionerima, i prema radnicima javnih preduzeća - i jedni i drugi, u očima istog tog Aleksandra Vučića, samo su mašinerija za podizanje rejtinga i oruđe u predizbornoj kampanji. Samim tim, i ovo saopštenje za javnost, kao i naš slogan "Nek maske padnu", treba da budu i građanima, ali i predstavnicima vlasti, jasan znak da ćemo u svojoj političkoj borbi istrajati sve dok sav kriminal, korupcija i primitivizam režima ne budu razotkriveni do kraja, a Srbija krenula putem demokratskih zemalja Evrope 21. veka.\nPrevious article\tŽivković za Pobjedu: Vučić vodi kampanju kao sultan, protiv toga se moramo boriti na izborima Next article\tSaša Živić za Danas: Lek za opoziciju – osvojiti gradove


Izbori ili bojkot: Opozicija čeka predlog evroposlanika\nPolitika Autor:Nataša Latković09. avg. 202120:19\nPredsednik Srbije i SNS Aleksandar Vučić neprekidno je u kampanji, a opozicione stranke koje su prethodne izbore bojkotovale gotovo svakodnevno su na terenu i sve "miriše" na izlazak na izbore. Međutim, oni u izjavama za Nova.rs navode da odluku o tome još nisu doneli, neki kažu da sve zavisi od ponude evroparlemtaraca o izbornim uslovima, a pojedini da ne vide mogućnost da se sa mafijom bore na izborima.\nSve ono što se nisu radili u kampanji uoči prošlogodišnjih junskih izbora sada rade. Opozicioni politički lideri svaki dan obilaze gradove širom Srbije, razgovaraju sa građanima i obećavaju šta će promeniti u Srbiji kada vlast SNS padne. Tačnije, sve izgleda kao da su uveliko u predizbornoj kampanji.\nOpozicija bi teško preživela još jedan bojkot\nDanas: Razdvajanje izbora više nije među prioritetnim zahtevima opozicije\nMeđutim, niko od opozicionara koje je Nova.rs kontaktirala to ne želi da potvrdi.\nBorko Stefanović, zamenik predsednika SSP, kaže da su članovi SSP veoma aktivni na terenu, ali da to ne znači da izlaze na izbore. Kako navodi, pokušavaju kroz dijalog posredstvom EU da dođu do izbornih uslova za slobodne izbore.\n“Što se tiče SSP, mi nismo stali u poslednjih godinu dana, ali to nije vezano za kampanju. Mi radimo svaki dan na terenu, obilazimo gradove i sela, na hiljade kilometara smo prešli. Ne treba vezivati to sa bilo kakvom kampanjom. U situaciji smo kada su mediji sa nacionalnom frekvencijom zatvoreni za drugačije mišljenje i istinu, pa mi idemo i pričamo sa ljudima”, navodi Stefanović.\nJedan od ključnih uslova koje je opozicija isticala u javnosti je razdvajanje izbora, budući da nas na proleće čekaju predsednički, beogradski i vanredni parlamentarni izbori. Upitan da li je taj uslov ostao, Stefanović kaže da su to rekli više puta.\nSaznajemo: Tri termina za izbore\n“Smatramo da bi to bilo bolje za Srbiju”, navodi on.\nMilivojević: Nemamo protiv sebe političku stranku\nSrđan Milivojević, član GO DS, navodi da ne vidi mogućnost da se ide na izbore “protiv mafije”.\n“Mi imamo očigledno neoborive dokaze da protiv sebe nemamo političku stranku, nego mafijašku organizaciju. U ovoj zemlji je napravljena sprega organizovanog kriminala i vrha države, što je jedna od definicija mafije. Ja apsolutno ne vidim kako bi mafija mogla da kaže: ‘Mi više neće da radimo to što radimo, sad smo rešili da idemo u zatvor i hoćemo da predamo vlast na izborima’”, kaže Milivojević.\nUpitan da li to znači da DS neće izaći na izbore, on navodi da to sada ne može da tvrdi.\nSrđan Milivojević i Miodrag Gavrilović Foto:FoNet/Milica Vučković\n“Ja ne vidim kako bi mogli da idemo na izbore sa mafijom”, odgovara on i dodaje da je očigledno potrebna neka druga strategija.\n“Veoma je važno da se donesu procene šta raditi, napraviti novu strategiju i nov koncept, jer lično ne vidim da će mafija da uradi bilo šta da bi mirno predala vlast. Mi ćemo uskoro prezentovati građanima neoborive dokaze o učešću klana Veljka Belivuka u preuzimanju određenih opštinskih uprava i učešću visokopozicioniranog člana SNS Velja Belivuka u tim događajima. To ćemo uraditi do kraja avgusta sa neoborivim dokazima”, najavljuje Milivojević i dodaje da će sačekati kakva će biti ponuda EU.\nNovaković: U formi smo i lopta je u našim nogama\nBora Novaković, potpredsednik Narodne stranke, kaže da se uspeh u politici meri brojem razgovora i emocija koje svakodnevno dele sa građanima na terenu, te da je NS iz tog ugla uvek u kampanji. On za Nova.rs navodi da moraju da budu spremni da nose kampanju nezavisno od odluke da li izlaze na izbore.\n“U ovom trenutku nije presudno važno da li izlazimo ili ne izlazimo na izbore, važan je samo svakodnevni kontakt i usmerenost prema onim problemima koje građani doživljavaju kao presudno važne. Sportski rečeno u dobroj smo formi i lopta je u našim nogama, a da li ćemo igrati utakmicu, odlučićemo kada za to dođe vreme. U ovom trenutku ne postoje regularni uslovi za igranje utakmice, jer su sve okolnosti podešene u korist vlasti, ali nećemo čekati bilo čiju ‘političku milost’, naprotiv borićemo se za civilizovan ambijent. Ako taj ambijent izostane neće biti izbora nego protesta i pobune”, navodi Novaković.


Predstava “Što te nema” otvorila novu sezonu u Narodnom pozorištu RS Predstava “Što te nema” otvorila novu sezonu u Narodnom pozorištu RS\nObjavljeno: 19. 10. 2019 u 09:59h\nPremijerom predstave „Što te nema“ obilježen je 89. rođendan Pozorišta, i početak nove 90. pozorišne sezone. Uoči odigravanja predstave, po odluci Umjetničkog savjeta NPRS, dodijeljene su nagrade za najbolja umjetnička ostvarenja u prethodnoj pozorišnoj sezoni. Za najbolju predstavu proglašena je predstava „Zločin i kazna“ Fjodora Mihajloviča Dostojevskog, u režiji Dušana Petrovića.\nZa najbolju glumicu proglašena je Anja Ilić (za ulogu Anjesa u predstavi „Škola za žene“, i ulogu Medi u predstavi „Kako zasmijati Boga“). Za najboljeg glumca proglašen je Željko Stjepanović (za ulogu Arnolf u predstavi „Škola za žene“, za ulogu Lužin u predstavi „Zločin i kazna“, i za ulogu Puljo u komadu „Predstava Hamleta u selu Mrduša Donja“).


AMERIKA POSTAVILA ULTIMATUM SRBIJI I KOSOVU: Washington je poručio: “Dogovorite se ili slijedi TEŠKA KAZNA” – Poslovnidnevnik.BA\nHome / Vijesti / Svijet / AMERIKA POSTAVILA ULTIMATUM SRBIJI I KOSOVU: Washington je poručio: “Dogovorite se ili slijedi TEŠKA KAZNA”\nAMERIKA POSTAVILA ULTIMATUM SRBIJI I KOSOVU: Washington je poručio: “Dogovorite se ili slijedi TEŠKA KAZNA”\napr 10, 2019\tSvijet, Vijesti Leave a comment 343 Views\nWashington je sve nervozniji zbog neposlušnosti dijela vlasti u Prištini i odbijanja da ukine takse na uvoz robe iz Srbije i BiH.\n– Verujemo da je ukidanje takse važan korak za nastavak dijaloga – saopštila je Ambasada SAD u Prištini za prištinski Zeri.\nAdministracija Donalda Trumpa dala je nalog svojim službenicima da se hitno riješi pitanje Kosova, a da se za početak ukinu takse i Beograd i Priština vrate za pregovarački sto, saznaje.\nIz kabineta Donalda Trumpa pokrenuta je velika diplomatska ofanziva sa ciljem da se Beograd i Priština vrate za pregovarčki sto. Albancima u Prištini je jasno stavljeno do znanja šta moraju da ispune prije svega, navode mediji iz Prištine.\nZvanični Washington je ozbiljno zaprijetio Haradinaju da takse što prije moraju biti ukinute, a kao kaznu najavljene su čak i sankcije protiv njega.\nPriština mora da ukine takse, a Srbiji je jasno stavljeno do znanja da mora da bude konstruktivna i spremna za kompromis.\n– Jasno je svima predočeno šta je za Ameriku važno u ovom momentu i da neće biti nikakve tolerancije, navode isti mediji.\nDa je diplomatska ofanziva zaista počela govori i činjenica da se šef Kancelarije za KiM Marko Đurić prije par dana vratio iz SAD, a da su američki ambasadori u Prištini i Beogradu već obavili sastanke sa predsjednikom Srbije Aleksandrom Vučićem i premijerom Kosova Ramušom Haradinajem.\nZamjenik pomoćnika državnog sekretara SAD Metju Palmer boravio je nedavno u Tirani, gde je razgovarao sa premijerom Albanije Edijem Ramom.\nPrema riječima albanskog premijera, jedna od tema razgovora bio je i dijalog Beograda i Prištine.\nRazgovarali smo o odličnim bilateralnim odnosima, evropskim integracijama Albanije, dijalogu Kosova i Srbije i političkoj situaciji u zemlji – naveo je Rama, prenosi ATA.\nAmasada SAD u Prištini nakon sastanka Filipa Kosneta i Ramuša Haradinaja istakla je da je ukidanje sto odsto uvećanih taksi na proizvode iz BiH i Srbije važan korak za nastavak dijaloga sa Beogradom.\n“Sjedinjene Američke Države pozivaju Prištinu i Beograd da sjednu za pregovarački sto i postignu što je moguće bolji sporazum”, izjavio je zamjenik pomoćnika državnog sekretara Metju Palmer.\n“Ono što je važno za SAD jeste da svaki sporazum bude nešto što obje strane mogu da podrže, da obje strane vjeruju da štiti njihove suštinske interese, a ono što smo uradili jeste da podstičemo strane da sjednu za pregovarački sto i pregovaraju o sporazumu najbolje što mogu”, rekao je Palmer za Glas Amerike na albanskom jeziku./Slobodna Bosna/\nPrevious Traži se zatvaranje migrantskih centara u USK\nNext Savršen namaz od slanutka – humus


DIB na prodaju za milion evra - InfoVranjske\nDIB na prodaju za milion evra\nMinistarstvo privrede oglasilo je ponovo prodaju Duvanske industrije Bujanovac (DIB), ovaj put po ceni od 1.029.530 evra, što je 50 odsto od ukupne vrednosti kapitala procenjenog 31. decembra 2015. godine.\nNovo javno nadmetanje zakazano je za 9. novembar u 12 sati.\nRok za dostavljanje prijava za učešče u nadmetanju je 7. novembar, uz obaveznu uplatu depozita od 205.906 evra.\nPrethodni pokušaj prodaje 2. septembra ove godine, po početnoj ceni od 2.059.061 evro, bio je neuspešan.\nDuvanska industrija Bujanovac zapošljava oko stotinu radnika i do sada je nekoliko puta bezuspešno nuđena na prodaju.\nJedno je od uspešnijih preduzeća u Bujanovcu.


Oтворен други OMG commerce - Naučno-tehnološki park Beograd\nOtvoren drugi OMG commerce\nPosted on 22/11/2018 16/07/2021 by NTPteam\nU prostorijama Naučno-tehnološkog parka na Zvezdari danas se održava druga po redu Netokracijina konferencija posvećena digitalnoj trgovini i mobilnom plaćanju. Na samom početku konferencije, prisutnima se obratio Marko Mudrinić direktor i suosnivač Netokracije u Srbiji koji se zahvalio velikom broju prisutnih, dodavši da je OMG commerce prava prilika za edukaciju o sve popularnijoj oblasti e-commerce-a i digitalnog plaćanja.\nJednodnevni događaj pružiće odgovore na pitanja kako pokrenuti jednu internet prodavnicu, na koji način vršiti naplatu, kako promovisati proizvod ili uslugu i kako optimizovati već postojeći biznis. Između ostalog, OMG commerce se ove godine bavi ulogom lojalti programa i CRM-ova u prodaji, razvojem mobilnih banaka, automatizacijom oglasa na društvenim mrežama za e-commerce biznis, SEO optimizacijom, upotrebom mašinskog učenja za prikaz prediktivnih oglasa, kao i primenom blokčejn tehnologije na internet trgovinu.\nDetaljan izveštaj sa konferencije imaćete priliku da pročitate na sajtu Netokracije.


Ulični prodavači ostaju na sarajevskim ulicama - Klix.ba\nUlični prodavači ostaju na sarajevskim ulicama\n20.6.2009. u 08:00\nNelegalni ulični štandovi sa kineskim igračkama, kućnim aparatima, donjim rubljem, satovima, kačketima, naušnicama i drugom jeftinom robom neobičan su dekor na ulicama grada Sarajeva. Ti prizori ujedno su slika koja turiste dočeka kada posjećuju glavni grad naše zemlje.\nČak ni najljepše ulice u gradu Sarajevu nisu pošteđene ove pojave, ulične prodavače možemo pronaći i u starom dijelu grada, odnosno na Baščaršiji, centralnoj ulici Ferhadiji, na Grbavici, Marin Dvoru te u naselju Otoka, gdje je najveća koncentracija nelegalnih prodavača.\nGrad Sarajevo na čelu sa gradonačelnikom Alijom Behmenom i predsjedavajućim Gradskog vijeća Marinom Ivaniševićem prije dva mjeseca pompezno je najavio građanima da će 'krenuti u odlučnu akciju' uređenje centra grada, što je podrazumijevalo i uklanjanje nelegalnih štandova. No, sudeći prema situaciji na terenu, ono u čemu je Gradska uprava jedino odlučna jeste da nastavi ignorisati ovaj problem, te ostavi grad u komunalnom haosu.\nZa Grad Sarajevo centralna gradska ulica je od posebnog značaja, ali ne od tolikog značaja da bi zaista zabranili nelegalnim prodavačima da od najprometnije ulice prave vašar.\nS druge strane, tržišna inspekcija Kantona Sarajevo do sada je bez ikakvog uporišta u zakonu odgovornost prebacivala na službenike policije. No, oni, kako nam je rečeno, nisu zaduženi za uklanjanje nelegalnih trgovaca, već su jedino dužni da inspekciji kao državnom organu osiguraju podršku u radu, ukoliko oni to zahtijevaju.\nKao moguće rješenje navode i skorije objedinjavanje svih inspekcije u jedan inspektorat, u sklopu kojeg će se formirati timovi koji će ići na teren.\nAbid Šarić, ministar privrede Kantona Sarajevo, vjeruje da će ovim objedinjenjem osigurati bolji i efikasniji rad inspekcijskih timova, koji će se sastojati iz inspektora iz različitih oblasti. Ipak, napominje da problem nelegalne trgovine na ulici inspekcije ne mogu same riješiti.\n"Stalno moramo raditi u koordinaciji sa drugim institucijama. Tako naprimjer, česti su slučajevi da su prodavači strani državljani, pa se mora uključiti i Ured za strance, ili maloljetnici, pa se mora kontaktirati Centar za socijalni rad“, kaže za naš portal Šarić, dodajući kako se radi o kompleksnom problemu sa kojim se kantonalne vlasti već godinama bore.\nBranimir Glavaš u BiH gradi kuću\n20.06.2009. u 08:03


od Admin taj Sub 25 Dec 2010 - 17:19\nU toku jedne godine dese se tri pomračenja meseca. Pomračenje koje će se dogoditi 21.decembra je poslednje, treće za ovu godinu. Iz astronomskog društva kažu za S media portal da su statistički gledano zemljotresi češći u tom periodu.\nAstrolog Suzana Cvetuljski objašnjava za naš portal da je ovo pomračenje meseca najveće i da kod određenih osoba može da izazove psihičke probleme.\n„Astrologija nam govori da su dve planete, Pluton i Mars, u sazvežđu Jarca. To su planete rata, akcije, razaranja, snage, sile... Samim tim osobe koje su slabije, psihički nestabilnije lakše podležu spoljašnjim silama i u ovom periodu mogu se „slomiti“, obajašnja astrolog Suzana.